ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 วิสัยทัศน์และพันธกิจในการดำเนินงานของบริษัท

วิสัยทัศน์

“ผู้นำธุรกิจด้านสิ่งแวดล้อม วัสดุก่อสร้าง และพลังงานสะอาด ยึดหลักธรรมาภิบาล
เพื่อความยั่งยืนของธุรกิจ พนักงาน และสังคม”

พันธกิจหลัก

-   ผลิต จำหน่ายสินค้าและบริการที่มีคุณภาพ

-   สรรหาและพัฒนานวัตกรรมผลิตภัณฑ์ด้านการอนุรักษ์น้ำ สิ่งแวดล้อม
    ผลิตภัณฑ์วัสดุก่อสร้างที่ทันสมัย และพลังงานสะอาดสู่ตลาดเพื่อคุณภาพชีวิต สังคม
    และสิ่งแวดล้อมที่ดี

-   ขยายตลาดสู่กลุ่มประชาคมเศรษฐกิจอาเซียน และประเทศที่มีศักยภาพ

-   ดำเนินธุรกิจในรูปแบบที่ได้ประโยชน์ร่วมกันทั้งพนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้าง

-   ดำเนินงานตามหลักธรรมาภิบาล และยึดหลักคุณธรรมจรรยาบรรณด้วยวิถีแบบไทยที่ดีงาม

-   ดำเนินธุรกิจภายใต้นโนบาย การต่อต้านทุจริตคอร์รัปชั่น

1.2 การเปลี่ยนแปลงและพัฒนาการที่สำคัญ

บริษัท พรีเมียร์ โพรดักส์ จำกัด (มหาชน) ก่อตั้งขึ้นเมื่อวันที่ 2 ธันวาคม 2518
เพื่อประกอบธุรกิจผลิต และจัดจำหน่ายผลิตภัณฑ์เพื่อสิ่งแวดล้อม โดยเริ่มต้นจากการผลิต
และจัดจำหน่ายผลิตภัณฑ์ถังบำบัดน้ำเสีย ภายใต้ตราสินค้า “SATS”
ซึ่งจัดเป็นผู้ผลิตและผู้จัดจำหน่ายรายแรกและรายเดียวในประเทศที่ผลิตและจัดจำหน่ายให้แก่ผู้บริโภคทั่วไป
ภายใต้เทคโนโลยีจาก Matsushita Electric Works, Ltd. ประเทศญี่ปุ่น
บริษัทประสบความสำเร็จอย่างต่อเนื่องในด้านการตลาดจนทำให้ผลิตภัณฑ์ของบริษัทเป็นที่รู้จักอย่างแพร่หลายและเป็นที่มาของการเรียกถังบำบัดน้ำเสียว่า
“ถังแซทส์” มาจนกระทั่งถึงปัจจุบัน
ต่อมาได้ขยายขอบเขตการดำเนินธุรกิจครอบคลุมกลุ่มผลิตภัณฑ์เพื่อสิ่งแวดล้อมด้านระบบบำบัดน้ำเสียและระบบสำรองน้ำรวมทั้งกลุ่มผลิตภัณฑ์วัสดุก่อสร้างและอุตสาหกรรม
ปัจจุบันบริษัทถือเป็นหนึ่งในผู้นำในธุรกิจกลุ่มผลิตภัณฑ์เพื่อสิ่งแวดล้อมด้านระบบบำบัดน้ำเสียและระบบสำรองน้ำ
และเป็นหนึ่งในผู้นำการผลิตและจัดจำหน่ายผลิตภัณฑ์วัสดุก่อสร้างและอุตสาหกรรม
บริษัทมีที่ตั้งสำนักงานใหญ่อยู่ที่อาคารพรีเมียร์เพลซ เลขที่ 2 ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร และมีโรงงานผลิตขนาดพื้นที่ประมาณ 46 ไร่
ตั้งอยู่ที่เขตอุตสาหกรรมกบินทร์บุรี ตำบลหนองกี่ อำเภอกบินทร์บุรี จังหวัดปราจีนบุรี

บริษัทมีบริษัทย่อยจำนวน 3 บริษัทได้แก่

1.  บริษัท พรีเมียร์ โฮม แอพพลายแอนซ์ จำกัด (PHA)

2.  บริษัท อินฟินิท กรีน จำกัด (IGC)

3.  บริษัท พีพี วินด์ เอ็นเนอร์จี จำกัด (PPW)

การเปลี่ยนแปลงและพัฒนาการที่สำคัญในรอบ 3 ปีที่ผ่านมา

ปี 2557

-   บริษัท ได้มีการพัฒนาผลิตภัณฑ์ใหม่ที่สอดคล้องกับความต้องการของตลาด เช่น
    ระบบบำบัดน้ำเสียแบบเติมอากาศ “BIOFil” ที่มีขนาดเล็ก ประหยัดพื้นที่ในการติดตั้ง
    และมีประสิทธิภาพสูง สามารถนำน้ำทิ้งที่ผ่านระบบกลับมาใช้ประโยชน์ได้
    สำหรับระบบสำรองน้ำมีการปรับปรุงผลิตภัณฑ์ให้เป็นไปตามความนิยมของตลาด ได้แก่
    ถังเก็บน้ำ “PP. Safe”
    ทั้งนี้บริษัทให้ความสำคัญกับการพัฒนาผลิตภัณฑ์ใหม่เป็นอย่างมากและมีแผนการลงทุนในอนาคตสำหรับกระบวนผลิตเพื่อรองรับการออกผลิตภัณฑ์ใหม่
    ทั้งระบบสำรองน้ำ และระบบบำบัดน้ำเสียอย่างต่อเนื่อง

-   บริษัทได้รับการรับรองเป็นสมาชิกแนวร่วมปฏิบัติของภาคเอกชนไทยในการต่อต้านทุจริต
    จากคณะกรรมการแนวร่วมปฏิบัติของภาคเอกชนไทยในการต่อต้านการทุจริต เมื่อวันที่ 4
    เมษายน 2557 เพื่อรับรองว่าเป็นบริษัทที่มีนโยบายและระบบป้องกันการทุจริตคอร์รัปชั่น

-   บริษัทได้รับรางวัล Investors’ Choice Award ประจำปี 2557
    ซึ่งจัดขึ้นโดยสมาคมส่งเสริม ผู้ลงทุนไทย
    ร่วมกับตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
    ภายใต้โครงการประเมินคุณภาพการจัดประชุมสามัญผู้ถือหุ้น
    โดยบริษัทได้รับคะแนนประเมินคุณภาพการจัดประชุมสามัญผู้ถือหุ้นประจำปี 100 คะแนนเต็ม
    ในปีแรกภายหลังจากที่ได้เข้าเป็นบริษัทจดทะเบียนในตลาดหลักทรัพย์แห่งประเทศไทย

-   บริษัทได้รับการคัดเลือกจากสถาบันไทยพัฒน์ในการจัดอันดับธุรกิจด้านพัฒนาความยั่งยืน
    มีการดำเนินการโดดเด่นด้านสิ่งแวดล้อมสังคมและธรรมาภิบาล (ESG100) บริษัทเป็น 1 ใน
    100 บริษัทที่ได้รับการคัดเลือกจากทั้งหมด 567 บริษัทในตลาดหลักทรัพย์แห่งประเทศไทย

-   บริษัทได้รับรางวัลโครงการพัฒนาโรงงานอุตสาหกรรมที่มีความรับผิดชอบต่อสังคมอย่างมีส่วนร่วม
    (CSR-DIW) ต่อเนื่องกันเป็นเวลา 3 ปี ตั้งแต่ปี 2555-2557

-   บริษัทได้ยื่นการขอรับรองมาตรฐานจัดการสิ่งแวดล้อม ISO 14001:2004
    และได้รับการรับรองเมื่อวันที่ 9 มกราคม 2558

-   บริษัทได้รับรางวัลสถานประกอบการดีเด่นด้านแรงงานสัมพันธ์และสวัสดิการแรงงาน
    และได้รับการรับรองระบบงานและรับรางวัลสถานประกอบการดีเด่นด้านความปลอดภัย
    อาชีวอนามัยและสภาพแวดล้อมในการทำงานจากกระทรวงแรงงาน

-   บริษัทได้รับการรับรองมาตรฐานการบริหารจัดการด้านเอดส์ในสถานประกอบกิจการ ระดับทอง
    จากกรมสวัสดิการและคุ้มครองแรงงาน กระทรวงแรงงานและกรมควบคุมโรค
    กระทรวงสาธารณสุข

-   โรงไฟฟ้าทั้ง 3 แห่งที่ดำเนินการโดย IGC ได้การรับรองคุณภาพตามมาตรฐาน ISO 9001 :
    2008

-   เดือนมกราคม PPW เพิ่มทุนจดทะเบียนเป็น 5 ล้านบาท
    บริษัทซื้อหุ้นเพิ่มทุนและมีสัดส่วนการถือหุ้นใน PPW คิดเป็นร้อยละ 80.00

  ปี 2556

-   บริษัทได้มีการพัฒนาสินค้าระบบการนำน้ำกลับมาใช้ใหม่ “MaxFil”
    เป็นระบบกรองน้ำที่เหมาะกับอาคารขนาดกลางถึงขนาดใหญ่
    ตลอดจนโรงงานอุตสาหกรรมที่มีการใช้น้ำในปริมาณสูง และออกผลิตภัณฑ์ใหม่ถังสำรองน้ำ
    “Smart Tank” ให้เป็นไปตามความนิยมของตลาด
    และได้เพิ่มผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar
    Rooftop) โดยบริษัทเป็นผู้ออกแบบ ติดตั้ง วางระบบ และนำเข้าอุปกรณ์ของระบบ Solar
    Rooftop

-   บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทยและเริ่มทำการซื้อขายหลักทรัพย์ได้ตั้งแต่
    วันที่ 14 กุมภาพันธ์ 2556 ด้วยทุนจดทะเบียนและชำระแล้ว 300 ล้านบาท

-   เดือนเมษายน IGC ได้เปิดดำเนินการโรงไฟฟ้าพลังงานแสงอาทิตย์ เพิ่มอีก 2
    แห่งด้วยกำลังการผลิตแห่งละ 5 เมกะวัตต์รวมเป็น 10 เมกะวัตต์ ตั้งอยู่ที่ตำบลชำผักแพว
    และ ตำบลห้วยแห้ง จังหวัดสระบุรี ทำให้ IGC เปิดดำเนินการโรงไฟฟ้าครบทั้ง 3 แห่ง
    มีกำลังการผลิตไฟฟ้ารวม 15 เมกะวัตต์ตั้งแต่เดือนเมษายน 2556

-   เดือนกันยายนบริษัทได้จดทะเบียนจัดตั้งบริษัทย่อย PPW
    เพื่อศึกษาความเป็นไปได้ในการประกอบธุรกิจผลิตไฟฟ้าพลังงานลม โดยมีทุนจดทะเบียน 1
    ล้านบาท

-   บริษัททะยอยลงทุนเพิ่มใน IGC โดยณ วันที่ 31 ธันวาคม 2556 บริษัทถือหุ้นใน IGC
    คิดเป็นอัตราร้อยละ 75.60 ของทุนจดทะเบียนของ IGC จำนวน 600 ล้านบาท

-   บริษัทได้รับการรับรองมาตรฐานอุตสาหกรรมสีเขียว (Green Industry) ระดับ 3
    จากกระทรวงอุตสาหกรรมว่าด้วยการบริหารจัดการสิ่งแวดล้อมอย่างเป็นระบบ
    มีการติดตามประเมินผลและทบทวนเพื่อการพัฒนาอย่างต่อเนื่อง

ปี 2555

-   บริษัทได้จดทะเบียนแปรสภาพเป็นบริษัทมหาชนจำกัดเมื่อวันที่ 22 สิงหาคม 2555 และเพิ่มทุน
    จดทะเบียนจาก 217.50 ล้านบาท เป็น 300 ล้านบาท โดยการออกหุ้นสามัญเพิ่มทุนจำนวน
    82.50 ล้านหุ้น มูลค่าที่ตราไว้หุ้นละ 1 บาท

-   บริษัทได้ทะยอยลงทุนเพิ่มใน IGC โดย ณ วันที่ 26 กันยายน 2555 บริษัทถือหุ้นใน IGC
    เพิ่มขึ้นเป็นร้อยละ 66.64 ทำให้ IGC มีสถานะป็นบริษัทย่อย และณ วันที่ 31 ธันวาคม
    2555บริษัทถือหุ้นใน IGC คิดเป็นอัตราร้อยละ 69.92

1.3 โครงสร้างการถือหุ้นของกลุ่มบริษัท

โครงสร้างการถือหุ้นของบริษัท พรีเมียร์ โพรดักส์ จำกัด (มหาชน) และบริษัทย่อย ณ วันที่ 31
ธันวาคม 2557

โดยมีโครงสร้างการถือหุ้นและการประกอบธุรกิจของบริษัทย่อยดังนี้

1)  PHA ประกอบธุรกิจเป็นผู้จัดจำหน่ายเครื่องใช้ไฟฟ้าที่มีคุณสมบัติประหยัดพลังงาน
    ภายใต้ตราสินค้า “MIRAGE” ซึ่งเป็นตราสินค้าของ PHA เอง
    โดยเป็นการจัดจำหน่ายผ่านลูกค้าที่เป็นร้านค้าจำหน่ายเครื่องใช้ไฟฟ้าที่มีศักยภาพทั้งในประเทศ
    และประเทศในกลุ่มประชาคมเศรษฐกิจอาเซียน โดยบริษัทถือหุ้นใน PHA จำนวน 9,997
    หุ้นคิดเป็นร้อยละ 99.97 ของทุนจดทะเบียนของ PHA

2)  IGC เป็นผู้ผลิตไฟฟ้าจากพลังงานแสงอาทิตย์ซึ่งจัดอยู่ในประเภทผู้ผลิตไฟฟ้าเอกชนรายเล็กมาก
    (Very Small Power Producer หรือ VSPP)
    โดยมีสัญญาซื้อขายไฟฟ้ากับการไฟฟ้าส่วนภูมิภาค
    และได้รับการสนับสนุนจากโครงการสนับสนุนพลังงานทดแทนของสำนักงานนโยบายและพลังงาน
    กระทรวงพลังงาน โดยแหล่งรายได้หลักมาจากค่าไฟฟ้าและเงินส่วนเพิ่มราคารับซื้อไฟฟ้า
    (Adder) จากการไฟฟ้าส่วนภูมิภาค โดยบริษัทถือหุ้นใน IGC คิดเป็นสัดส่วนร้อยละ 75.60
    ของทุนจดทะเบียนของ IGC

3)  PPW ได้จัดตั้งขึ้นโดยมีวัตถุประสงค์
    เพื่อศึกษาความเป็นไปได้ในการประกอบธุรกิจผลิตไฟฟ้าพลังงานลม
    ซึ่งเป็นธุรกิจที่สอดคล้องกับกลุ่มธุรกิจด้านพลังงานสะอาด
    และเป็นการเพิ่มศักยภาพในการขยายธุรกิจของบริษัท
    ขณะนี้อยู่ระหว่างการดำเนินการศึกษาความเป็นไปได้ของธุรกิจ โดยบริษัทถือหุ้นใน PPW
    คิดเป็นสัดส่วนร้อยละ 80.00 ของทุนจดทะเบียนของ PPW

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัทและบริษัทย่อยได้มีการว่าจ้างบริษัท พรีเมียร์ ฟิชชั่น แคปปิตอล จำกัด (PFC)
ซึ่งปัจจุบันเป็นผู้ถือหุ้นใหญ่ของบริษัท
ให้ดำเนินการด้านงานบริหารและงานสนับสนุนแก่บริษัทและบริษัทย่อย
ตามสัญญาว่าจ้างบริหารและให้คำปรึกษาธุรกิจ โดยขอบเขตการให้บริการของ PFC
ครอบคลุมงานด้านต่างๆ ได้แก่ งานด้านการบริหารและนโยบาย งานสนับสนุนด้านบัญชีและการเงิน
0ด้านการพัฒนาธุรกิจและการลงทุน ด้านระบบงานและข้อมูล
ด้านทรัพยากรบุคคลและงานประชาสัมพันธ์
การว่าจ้างดังกล่าวมีวัตถุประสงค์เพื่อเป็นการแยกงาน(outsourcing)
ด้านบริหารและงานสนับสนุนออกไปเพื่อใช้บริการจากหน่วยงานกลางของกลุ่มบริษัทพรีเมียร์
ซึ่งเป็นลักษณะของการรวมศูนย์และแบ่งรับภาระค่าใช้จ่ายร่วมกัน (sharing cost)
ตามขนาดและปริมาณธุรกรรมของแต่ละบริษัท
เพื่อลดค่าใช้จ่ายโดยรวมที่บริษัทจะต้องจัดหาบุคลากรที่เพิ่มขึ้น
เพื่อมารองรับงานสนับสนุนให้ครอบคลุมในทุกๆ ด้าน

อย่างไรก็ตาม การทำสัญญากับ PFC ดังกล่าว
ถือเป็นการทำรายการระหว่างกันกับบุคคลที่อาจมีความขัดแย้งทางผลประโยชน์กับบริษัท
ซึ่งบริษัทต้องปฏิบัติตามนโยบาย มาตรการ และขั้นตอนการทำรายการระหว่างกันอย่างเคร่งครัด
นอกจากนี้หาก PFC มีการเปลี่ยนแปลงรายละเอียดของสัญญา
หรือเงื่อนไขในการคิดค่าบริการกับบริษัทและบริษัทย่อย บริษัทจะนำรายละเอียด
และเงื่อนไขการเปลี่ยนแปลงดังกล่าวเข้าที่ประชุมคณะกรรมการตรวจสอบเพื่อพิจารณาและให้ความเห็นของความเหมาะสมของสัญญาที่เปลี่ยนแปลงไปทุกครั้งก่อนเข้าทำสัญญาใหม่

2.  ลักษณะการประกอบธุรกิจ

  โครงสร้างรายได้

  บริษัทและบริษัทย่อย มีการประกอบธุรกิจโดยแบ่งตามกลุ่มผลิตภัณฑ์เป็น 4 กลุ่มดังนี้

1. กลุ่มผลิตภัณฑ์เพื่อสิ่งแวดล้อม

2. กลุ่มผลิตภัณฑ์วัสดุก่อสร้างและอุตสาหกรรม

3. กลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน

4. กลุ่มธุรกิจไฟฟ้าพลังงานสะอาด

+-------------+-----+------+------+------+------+------+------+-----+
| รายได้รวม    | ดำ  | %    | ปี    |      | ปี    |      | ปี    |     |
|             | เนิน |      | 2557 |      | 2556 |      | 2555 |     |
|             | การ | กา   |      |      |      |      |      |     |
|             | โดย | รถือห |      |      |      |      | (ปร  |     |
|             |     | ุ้นของ |      |      |      |      | ับปรุง |     |
|             |     | บริษัท |      |      |      |      | ใหม่) |     |
+=============+=====+======+======+======+======+======+======+=====+
|             |     |      | ล้า   | ร    | ล้า   | ร    | ล้า   | ร้อ  |
|             |     |      | นบาท | ้อยละ | นบาท | ้อยละ | นบาท | ยละ |
+-------------+-----+------+------+------+------+------+------+-----+
| 1.กลุ่มผลิตภัณฑ | บ   | -    | 86   | 4    | 71   | 4    | 68   | 50  |
| ์เพื่อสิ่งแวดล้อม | ริษัท |      | 4.07 | 9.84 | 7.49 | 7.19 | 2.29 | .91 |
+-------------+-----+------+------+------+------+------+------+-----+
| 2.กลุ่มผลิตภัณ  | บ   | -    | 43   | 2    | 40   | 2    | 36   | 27  |
| ฑ์วัสดุก่อสร้างแ | ริษัท |      | 9.16 | 5.33 | 5.34 | 6.67 | 9.25 | .56 |
| ละอุตสาหกรรม |     |      |      |      |      |      |      |     |
+-------------+-----+------+------+------+------+------+------+-----+
| 3.กลุ่มผลิตภ   | PHA | 9    | 12   | 7.07 | 16   | 1    | 19   | 14  |
| ัณฑ์เครื่องใช้ไฟ |     | 9.97 | 2.54 |      | 6.95 | 0.98 | 0.61 | .23 |
| ฟ้าที่มีคุณสมบัติป |     |      |      |      |      |      |      |     |
| ระหยัดพลังงาน |     |      |      |      |      |      |      |     |
+-------------+-----+------+------+------+------+------+------+-----+
| 4.          | IGC | 7    | 28   | 1    | 22   | 1    | 5    | 4   |
| กลุ่มธุรกิจไฟฟ้า |     | 5.60 | 8.37 | 6.64 | 0.00 | 4.47 | 9.81 | .46 |
|             |     |      |      |      |      |      |      |     |
| พลังงานสะอาด |     |      |      |      |      |      |      |     |
| *           |     |      |      |      |      |      |      |     |
+-------------+-----+------+------+------+------+------+------+-----+
| รวม         |     |      | 1,71 | 9    | 1,50 | 9    | 1,30 | 97  |
| รายได้จากการ |     |      | 4.14 | 8.88 | 9.78 | 9.31 | 1.96 | .16 |
| ขายและบริการ |     |      |      |      |      |      |      |     |
+-------------+-----+------+------+------+------+------+------+-----+
| - รายได้อื่น   |     |      | 1    | 1.12 | 1    | 0.69 | 3    | 2   |
| ^(#)        |     |      | 9.47 |      | 0.55 |      | 8.08 | .84 |
+-------------+-----+------+------+------+------+------+------+-----+
| รายได้รวม    |     |      | 1,73 | 10   | 1,52 | 10   | 1,34 | 100 |
|             |     |      | 3.61 | 0.00 | 0.33 | 0.00 | 0.04 | .00 |
+-------------+-----+------+------+------+------+------+------+-----+

หมายเหตุ : * รายได้จากการขายและบริการของกลุ่มธุรกิจไฟฟ้าพลังงานสะอาด
คำนวณรวมรายได้จากเงินส่วนเพิ่มค่าไฟฟ้า (Adder)

^(#) รายได้อื่นประกอบด้วย รายได้ค่าเช่า ดอกเบี้ยรับ กำไรจากการภาระหนี้ค้ำประกัน ฯลฯ

ลักษณะการประกอบธุรกิจแต่ละกลุ่มผลิตภัณฑ์

1. กลุ่มผลิตภัณฑ์เพื่อสิ่งแวดล้อม และกลุ่มผลิตภัณฑ์วัสดุก่อสร้างและอุตสาหกรรม

1.1 ลักษณะผลิตภัณฑ์หรือบริการ

กลุ่มผลิตภัณฑ์เพื่อสิ่งแวดล้อม

บริษัทเป็นผู้ออกแบบ ผลิต นำเข้า จัดจำหน่ายสินค้าและบริการ ผลิตภัณฑ์เพื่อสิ่งแวดล้อม
โดยแบ่งประเภทของผลิตภัณฑ์หลักๆ ดังนี้

-   ระบบบำบัดน้ำเสีย

ปัจจุบันวัสดุที่ใช้ในการผลิตถังบำบัดน้ำเสียโดยทั่วไปมีด้วยกัน 2 ชนิด ได้แก่
ไฟเบอร์กลาสและวัสดุพลาสติกโพลีเอทิลีน
บริษัทเป็นผู้นำในการผลิตและจัดจำหน่ายระบบบำบัดน้ำเสียที่ผลิตจากวัสดุประเภทไฟเบอร์กลาส
ทั้งนี้ผลิตภัณฑ์ถังบำบัดน้ำเสียของบริษัทผลิตภายใต้หลายตราสินค้าของบริษัท เช่น แซทส์ (SATS)
แอโรวีล (AEROWHEEL) แอโรแมกซ์ (AEROMAX) อีโค่แท้งค์ (ECO TANK) และแอโรโทล
(AEROTOL) เป็นต้น ซึ่งเป็นที่นิยมและยอมรับกันอย่างกว้างขวางในด้านคุณภาพ
ความทนทานและความหลากหลายของผลิตภัณฑ์ที่สามารถตอบสนองความต้องการที่แตกต่างกันของกลุ่มลูกค้าได้เป็นอย่างดี
สำหรับถังบำบัดน้ำเสียของบริษัทมีทั้งระบบเติมอากาศและระบบไม่เติมอากาศ
โดยผลิตภัณฑ์ระบบบำบัดน้ำเสียของบริษัทแบ่งตามการใช้งานเป็น 2 ประเภท ดังนี้

-   ระบบบำบัดน้ำเสียสำหรับบ้านพักอาศัย เช่น สินค้าถังแซทส์ (SATS) ถังอีโค่แท้งค์(ECO
    TANK) บ่อดักไขมันพี.พี

-   ระบบบำบัดน้ำเสียสำหรับอาคารขนาดกลางถึงใหญ่ และโรงงาน ได้แก่ สินค้า ถังแอโรโทล
    (AEROTOL) ถังไบโอโทล (BIOTOL) ถังแอโรวีล (AEROWHEEL) ถังแอโรแมกซ์
    (AEROMAX) ถังซูเปอร์แซทส์ (SUPERSATS) และบ่อดักไขมัน พี.พี.

-   อุปกรณ์สำหรับระบบบำบัดน้ำและน้ำเสีย

-   บริษัทเป็นผู้จัดจำหน่ายอุปกรณ์สำหรับระบบบำบัดน้ำเสีย ได้แก่
    อุปกรณ์ปั๊มน้ำเสียและเครื่องเติมอากาศซูรูมิ (TSURUMI) เครื่องเติมอากาศแอร์เพียว (AIR
    PURE) เครื่องเติมอากาศฟลุ๊คส์ (FUCHS) และระบบการกรองน้ำและน้ำเสีย
    เพื่อการนำกลับมาใช้ใหม่ “แม็กซ์ฟิล” (MAXFil)

-   ระบบสำรองน้ำ

บริษัทเป็นผู้ผลิตและจัดจำหน่ายถังเก็บน้ำซึ่งผลิตจากไฟเบอร์กลาสและพลาสติกโพลีเอทิลีน
ภายใต้ตราสินค้า “PP” ถังเก็บน้ำของบริษัทสามารถแบ่งตามขนาดได้ 2 ประเภท คือ

-   ถังเก็บน้ำทั่วไปโดยมีขนาดความจุตั้งแต่ 500 – 4,000 ลิตร
    ซึ่งเหมาะสำหรับบ้านเรือนที่อยู่อาศัย รวมถึงอาคารต่างๆ และ

-   ถังเก็บน้ำขนาดใหญ่โดยมีขนาดความจุตั้งแต่ 5,000 – 100,000 ลิตร
    ซึ่งเหมาะสำหรับอาคารหรือโรงงานต่างๆ

โดยในปี 2557 บริษัท ได้มีการพัฒนาผลิตภัณฑ์ใหม่ที่สอดคล้องกับความต้องการของตลาด เช่น
ระบบบำบัดน้ำเสียแบบเติมอากาศ “ไบโอฟิล” (BIOFil) ที่มีขนาดเล็ก ประหยัดพื้นที่ในการติดตั้ง
และมีประสิทธิภาพสูง สามารถนำน้ำทิ้งที่ผ่านระบบกลับมาใช้ประโยชน์ได้
สำหรับระบบสำรองน้ำมีการปรับปรุงผลิตภัณฑ์ให้เป็นไปตามความนิยมของตลาด ได้แก่
ถังเก็บน้ำรุ่นพี.พี.เซฟ (PP. Safe) เป็นต้น ทั้งนี้ในปี 2558
บริษัทมีแผนการลงทุนในกระบวนการผลิต เพื่อรองรับการออกผลิตภัณฑ์ใหม่ ทั้งระบบสำรองน้ำ
ระบบบำบัดน้ำเสียอย่างต่อเนื่อง

-   การให้บริการและดูแลระบบบำบัดน้ำเสีย

บริษัทให้บริการ รับออกแบบ แนะนำ และดูแลจัดการระบบบำบัดน้ำเสีย
ทั้งระบบบำบัดน้ำเสียขนาดเล็กจนถึงระบบบำบัดน้ำเสียขนาดใหญ่ของอาคารประเภทต่างๆ
แบบครบวงจร
โดยบริษัทจะมุ่งเน้นการวิเคราะห์หาสาเหตุของความผิดปกติของระบบบำบัดน้ำเสียและการแก้ไขระบบบำบัดน้ำเสียให้แก่ลูกค้าอย่างมีประสิทธิภาพ
นอกจากนี้
บริษัทยังมุ่งเน้นการให้บริการซ่อมแซมอุปกรณ์สำหรับระบบบำบัดน้ำเสียทุกชนิดให้แก่ลูกค้าทั่วไป
โดยมีประเภทการให้บริการดังนี้

-   การให้บริการระบบบำบัดน้ำเสียขนาดเล็ก

-   การให้บริการระบบบำบัดน้ำเสียขนาดใหญ่

-   การให้บริการซ่อมอุปกรณ์สำหรับระบบบำบัดน้ำเสีย

และเสริมด้วยผลิตภัณฑ์ที่นำน้ำที่ผ่านการบำบัดกลับมาใช้ใหม่ ( water treatment system)
ตามลักษณะความต้องการในการใช้งานอีกด้วย

กลุ่มผลิตภัณฑ์วัสดุก่อสร้าง และอุตสาหกรรม

บริษัทดำเนินธุรกิจเป็นผู้ผลิต ผู้จัดจำหน่ายผลิตภัณฑ์
รวมไปถึงการออกแบบและติดตั้งวัสดุก่อสร้างและอุตสาหกรรมที่ทำจากซีเมนต์เสริมใยแก้ว
ไฟเบอร์กลาสเสริมแรง วัสดุอะครีลิคเสริมแรง และผลิตภัณฑ์เหล็กขึ้นรูป
ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)
รวมถึงการผลิตผลิตภัณฑ์ตามความต้องการของลูกค้า และผลิตภัณฑ์สำหรับงานโครงการ
โดยสามารถแบ่งประเภทของแต่ละผลิตภัณฑ์ได้ดังนี้

-   ผนังเบาสำเร็จรูป

-   ระบบผนังกันเสียง

-   ซีเมนต์เสริมใยแก้วสำหรับสถาปัตยกรรมตกแต่งอาคาร (GRC)

-   หลังคาและผนังเหล็กสำหรับอาคารและโรงงาน

-   อ่างอาบน้ำ และอุปกรณ์สำหรับห้องน้ำ

-   ท่อทนต่อสารเคมี ถังบรรจุสารเคมี และอุปกรณ์ทนต่อสารเคมี

-   ผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)

โดยในปี 2557 บริษัทได้ขยายธุรกิจโดยการเพิ่มผลิตภัณฑ์ใหม่เข้าสู่ตลาดคือ
ผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)
โดยบริษัทเป็นผู้ออกแบบ ผู้ติดตั้ง ผู้วางระบบและเป็นตัวแทนจำหน่ายผลิตภัณฑ์ อุปกรณ์ต่างๆ
ของระบบผลิตไฟฟ้าด้วยพลังงานแสงอาทิตย์ (Solar PV System) จากผู้ผลิตที่มีชื่อเสียงอันดับต้นๆ
ของโลก อาทิ แผงโซล่าเซลล์ REC จากประเทศนอร์เวย์
เครื่องแปลงกระแสไฟฟ้ากระแสตรงเป็นกระแสสลับ SMA จากประเทศเยอรมนี
เพื่อนำมาใช้ในการติดตั้งให้กับลูกค้าโครงการของบริษัท
และเพื่อการจำหน่ายต่อแก่ผู้ซื้อทั่วไปที่เป็นผู้ประกอบการออกแบบ
ติดตั้งระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop) รายอื่นด้วย

ทั้งนี้พลังงานไฟฟ้าที่ได้จากระบบ Solar rooftop
เป็นพลังงานสะอาดที่เป็นมิตรกับสิ่งแวดล้อมสอดคล้องกับนโยบายหลักในการดำเนินธุรกิจของบริษัท

1.2 การตลาดและภาวะการแข่งขัน

  1.2.1 กลยุทธ์การแข่งขันและทิศทางการดำเนินงาน

บริษัทมุ่งเน้นปรับปรุงและพัฒนาการบริหารจัดการภายในให้มีประสิทธิภาพ
ควบคู่ไปกับการพัฒนาบุคลากร รวมถึงการจัดการองค์ความรู้ (Knowledge Management)
อย่างต่อเนื่อง เพื่อเป็นแนวทางในการพัฒนาและส่งเสริมให้เกิดการต่อยอดและสร้างนวัตกรรม
โดยคำนึงถึงความต้องการของลูกค้าเป็นสำคัญและให้คุณค่ากับผู้มีส่วนได้เสียในทุกๆ ด้านของธุรกิจ
โดยมุ่งตอบสนองและรับมือกับการเปลี่ยนแปลงของลูกค้าและตลาดได้รวดเร็ว
การวางแผนไปสู่อนาคต โดยมุ่งเน้นไปที่การร่วมมือระหว่างบริษัท คู่ค้าและพันธมิตรทางธุรกิจ
รวมไปถึงพัฒนากระบวนการทำงานที่มีประสิทธิภาพเพิ่มขึ้นเพื่อการเติบโตอย่างยั่งยืน

กลยุทธ์และทิศทางการดำเนินงาน ที่บริษัทนำมาใช้ แบ่งออกเป็น 5 ด้าน ได้แก่

-   ด้านธุรกิจ

บริษัทได้ให้ความสำคัญกับการเปลี่ยนแปลงพฤติกรรมของลูกค้า
เพื่อนำมาวางแผนและปรับเปลี่ยนแผนงานให้เหมาะสมกับสถานการณ์
ทั้งนี้บริษัทได้เน้นการเติบโตของยอดขาย การเพิ่มส่วนแบ่งการตลาดของสินค้าเดิม
และวางตลาดผลิตภัณฑ์ใหม่ๆเข้าสู่ตลาดอย่างต่อเนื่อง รวมถึงขยายตลาดไปยังภูมิภาค

ตามทิศทางแนวโน้มการเติบโตที่มีการกระจายตัวไปยังภูมิภาค การค้าชายแดน
รวมถึงการเพิ่มช่องทางการจำหน่ายในต่างประเทศ เพื่อให้มีการกระจายรายได้จากแหล่งต่างๆ
นอกจากนี้ บริษัทยังมีการพัฒนาสินค้าเพื่อให้มีราคาที่แข่งขันได้
สร้างความแตกต่างจากผลิตภัณฑ์ในท้องตลาด
การสร้างกิจกรรมส่งเสริมการขายต่างๆผ่านช่องทางเดิมและช่องทางใหม่ๆ
รวมถึงการศึกษารูปแบบทางธุรกิจที่อาจเปลี่ยนแปลงไปตามแนวโน้มของสังคมและลูกค้า

นอกจากนี้ บริษัทยังมีการพัฒนาธุรกิจ ผลิตภัณฑ์และบริการร่วมกับผู้ผลิต
ผู้จัดจำหน่ายทั้งในและต่างประเทศเพื่อให้ได้สินค้าที่มีคุณภาพ
ราคาที่เหมาะสมกับภาวะเศรษฐกิจและกำลังซื้อของลูกค้ากลุ่มเป้าหมาย
สามารถแข่งขันได้รวมไปถึงการศึกษารูปแบบธุรกิจใหม่ๆ กับคู่ค้า

-   ด้านการบริหารความสัมพันธ์กับลูกค้า

บริษัทได้มีการศึกษาพฤติกรรมผู้บริโภคผ่านโครงการบริหารลูกค้าสัมพันธ์ (Customer
Relationship Management) ที่ทางบริษัทได้จัดทำอย่างต่อเนื่องเป็นประจำทุกปี
เพื่อติดตามความเปลี่ยนแปลงของลูกค้ากลุ่มเป้าหมายและคู่แข่งอย่างใกล้ชิด
และนำมาวิเคราะห์เพื่อหาจุดอ่อน จุดแข็ง
และโอกาสในการพัฒนาปรับปรุงการบริหารลูกค้าสัมพันธ์ผ่านกระบวนการต่างๆ
ที่สอดรับกับความต้องการของลูกค้ากลุ่มเป้าหมาย

-   ด้านการจัดการภายใน

บริษัทได้มีการปรับปรุงการบริหารงานภายในอย่างต่อเนื่อง เพื่อเพิ่มความสามารถในการแข่งขัน
เพิ่มประสิทธิภาพการทำงาน ลดความซ้ำซ้อน ลดต้นทุน
และนำไปสู่การสร้างโอกาสใหม่ๆในการดำเนินงาน ทั้งนี้บริษัทมีการจัดตั้งคณะกรรมการข้ามสายงาน
อาทิ
คณะกรรมการพิจารณาสินเชื่อซึ่งมีการประชุมและติดตามหนี้ที่มีปัญหาอย่างสม่ำเสมอและควบคุมลูกหนี้ให้อยู่ในเกณฑ์ที่เหมาะสม
คณะทำงานด้านผลิตภัณฑ์เพื่อให้ทันกับสถานการณ์ภายนอก

-   ด้านการจัดการบุคลากร

บริษัทเน้นการเพิ่มขีดความสามารถขององค์กร
ด้วยการสร้างและพัฒนาบุคลากรเพื่อรองรับการเติบโตของธุรกิจ
ทั้งนี้สินค้าและบริการของบริษัทอาศัยองค์ความรู้และความชำนาญทางด้านเทคโนโลยี
วิทยาศาสตร์และวิศวกรรมศาสตร์
บริษัทจึงเน้นการฝึกอบรมอย่างสม่ำเสมอเพื่อพัฒนาขีดความสามารถให้เกิดการฝึกฝนจนเกิดความชำนาญ
ผ่านการจัดการองค์ความรู้ การสร้างองค์กรแห่งการเรียนรู้
ทั้งนี้เป็นแนวทางที่บริษัทดำเนินการอย่างต่อเนื่อง
เพื่อให้สินค้าและบริการเป็นที่ต้องการของลูกค้าและมีขีดความสามารถในการแข่งขัน

-   ด้านนวัตกรรม

การจัดการความรู้และการสร้างนวัตกรรมเป็นส่วนสำคัญต่อการพัฒนาธุรกิจ สินค้า
และบริการในระยะยาว เพื่อสร้างความได้เปรียบในการแข่งขันและทำให้ธุรกิจเติบโตอย่างยั่งยืน
พนักงานและองค์กรจึงมีการผลักดันโครงการส่งเสริมการสร้างนวัตกรรมขึ้นภายในองค์กร
โดยร่วมมือกับสำนักนวัตกรรมแห่งชาติ (National Innovation Agency)
พัฒนากระบวนการจัดการนวัตกรรม เพื่อกระตุ้นให้เกิดการค้นคว้า ความคิดสร้างสรรค์
เพื่อให้ได้ผลิตภัณฑ์ใหม่ๆที่เป็นที่ต้องการของตลาด
โดยเน้นการสร้างมูลค่าเพิ่มจากผลิตภัณฑ์เดิมและการค้นคว้าหานวัตกรรมที่เป็นประโยชน์ต่อการพัฒนาผลิตภัณฑ์ใหม่

  1.2.2 แนวโน้มอุตสาหกรรม

จากการเป็นกลุ่มผลิตภัณฑ์ที่แปรผันและได้รับผลกระทบโดยตรงจากธุรกิจภาคอสังหาริมทรัพย์
ทั้งในส่วนของอสังหาริมทรัพย์เพื่อการอยู่อาศัย การพาณิชย์ และอุตสาหกรรม ในครึ่งแรกของปี
2557 เกิดการชะลอตัว
ของภาวะเศรษฐกิจจากปัญหาภาวะวิกฤตการทางการเมืองที่มีต่อเนื่องจากปลายปี 2556
ตลอดจนปัญหาหนี้สินภาคครัวเรือนที่สูงขึ้นมาก
ทำให้บริษัทพัฒนาอสังหาริมทรัพย์มีการเปิดตัวโครงการใหม่ลดลง
อีกทั้งกลุ่มอุตสาหกรรมชะลอการตัดสินใจในการลงทุนทำให้ภาวะการแข่งขันในครึ่งปีแรกรุนแรงเนื่องจากตลาดหดตัว
ส่งผลให้เกิดการแข่งขันด้านราคา

ในช่วงครึ่งปีหลัง ความเชื่อมั่นต่างๆของภาคธุรกิจเริ่มฟื้นตัวอย่างช้าๆ
ทำให้ผู้ประกอบการบริษัทพัฒนาอสังหาริมทรัพย์เริ่มมีความเชื่อมั่นในภาวะเศรษฐกิจ
จึงเริ่มกลับมาเปิดตัวโครงการใหม่และเร่งก่อสร้างโครงการที่ค้างอยู่เพื่อเร่งการโอนที่อยู่อาศัยและชดเชยรายได้ที่ลดลงจากช่วงครึ่งปีแรก
ในภาคอุตสาหกรรมรัฐบาลก็ได้เร่งพิจารณาอนุมัติโครงการที่ขอรับการส่งเสริมการลงทุนที่ค้างอยู่เป็นจำนวนมาก
เพื่อกระตุ้นให้เกิดการลงทุน อีกทั้งเร่งเบิกจ่ายงบประมาณและเร่งรัดโครงการต่างๆของภาครัฐ
เพื่อกระตุ้นการใช้จ่ายและสร้างความเชื่อมั่นต่อประชาชน
ทำให้ภาวะเศรษฐกิจภาคอสังหาริมทรัพย์และอุตสาหกรรมกลับมาฟื้นตัวอย่างช้าๆ
ใกล้เคียงกับปีที่ผ่านมา

1.2.3 ภาวะการแข่งขัน

บริษัทถือเป็นหนึ่งในผู้นำการผลิตและจัดจำหน่ายในผลิตภัณฑ์เพื่อสิ่งแวดล้อม วัสดุก่อสร้าง
และอุตสาหกรรม ซึ่งเป็นสินค้าและบริการที่ต้องอาศัยความรู้และความเชี่ยวชาญทางด้านวิศวกรรม
โดยบริษัทมีขีดความสามารถในการแข่งขันหลายด้าน ทั้งความเชี่ยวชาญของบุคลากร การผลิต
คุณภาพของผลิตภัณฑ์ การส่งมอบที่ทันเวลา สินค้ามีความหลากหลายและการให้บริการที่ครบวงจร
ซึ่งมุ่งเน้นในการทำตลาดระดับกลางถึงระดับบนของกลุ่มพัฒนาอสังหาริมทรัพย์ประเภทต่างๆ เช่น
บ้านพัก คอนโดมิเนียม โรงแรม ห้างสรรพสินค้า โรงงานอุตสาหกรรม
ตลอดจนโครงการสาธารณูปโภคของภาครัฐ

สถานการณ์การแข่งขันทางการตลาด มีสภาวะการแข่งขันรุนแรงมากขึ้นเมื่อเทียบกับปีที่ผ่านมา
เนื่องจากในช่วงครึ่งแรกของปี
มีอุปสงค์ลดลงจากภาวะการชะลอตัวของภาคธุรกิจอสังหาริมทรัพย์และอุตสาหกรรม
จึงเกิดการแข่งขันด้านราคาเพื่อรักษายอดขายและส่วนแบ่งทางการตลาด
อย่างไรก็ตามบริษัทได้บริหารจัดการทั้งกระบวนการให้มีประสิทธิภาพ
โดยมีมาตรการเชิงรุกและรับให้เหมาะสมกับสถานการณ์และสภาพตลาดในแต่ละพื้นที่ เพื่อเพิ่มขี
ดความสามารถในการแข่งขัน ทำให้ยังคงมีอัตราการเติบโตของยอดขายอย่างต่อเนื่อง
แสดงให้เห็นถึงศักยภาพในการบริหารจัดการของบริษัทที่มีประสิทธิภาพ

สำหรับผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar Rooftop) ในปี
2557
ยังมีการแข่งขันไม่สูงมากนักเนื่องจากผู้ประกอบการส่วนใหญ่จะมุ่งเน้นการทำธุรกิจกับโครงการต่างๆ
ที่ได้รับการสนับสนุนจากนโยบายการรับซื้อไฟฟ้าของภาครัฐโดยเฉพาะโครงการติดตั้งระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา
(Solar Rooftop) แต่เนื่องจากความไม่ชัดเจน ความล่าช้าของการออกระเบียบกฎเกณฑ์
ข้อบังคับที่เกี่ยวข้อง อาทิ กฎหมายเรื่องของการขอใบอนุญาตโรงงานประเภท 4 (88)
ของโครงการที่ติดตั้งระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar Rooftop)
เพื่อการขายไฟฟ้าที่ไม่สามารถดำเนินการออกใบอนุญาตให้แก่ผู้ติดตั้งได้ตามกำหนด
มีผลทำให้อุตสาหกรรมทั้งผู้ประกอบการ ผู้ที่สนใจ
เกิดความไม่มั่นใจในทิศทางนโยบายของภาครัฐในเรื่องดังกล่าว
ทำให้เกิดการชะลอตัวของอุตสาหกรรมในภาพรวม
แต่อย่างไรก็ตามปัญหาอุปสรรคดังกล่าวยังไม่สงผลกระทบต่อภาวะการแข่งขันของบริษัทมากนักเนื่องจากบริษัทมุ่งเน้นกลุ่มลูกค้าภาคเอกชน
บ้านที่อยู่อาศัย อาคารพาณิชย์ต่างๆ กลุ่มโรงงานอุตสาหกรรม
อาคารคลังสินค้าที่มีวัตถุประสงค์หลักในการใช้ผลิตภัณฑ์นี้เพื่อช่วยลดค่าไฟฟ้าของอาคารในปัจจุบันและอนาคตที่ค่าไฟฟ้าจะปรับตัวสูงขึ้นตามต้นทุนพลังงานเชื้อเพลิง
อีกทั้งเป็นการสร้างภาพลักษณ์ที่ดีให้กับอาคารของตน
จึงทำให้ได้รับการตอบรับที่ดีจากกลุ่มลูกค้าเป้าหมาย

  1.2.4 กลุ่มลูกค้าเป้าหมาย

กลุ่มลูกค้าของบริษัทสามารถแยกออกได้เป็น 4 กลุ่มหลัก ได้แก่ 1) อาคารที่พักอาศัย หมู่บ้านจัดสรร
2) โรงงานอุตสาหกรรม 3) อาคารขนาดใหญ่ และ 4) โครงการก่อสร้างระบบสาธารณูปโภค
โดยกลุ่มลูกค้าเป้าหมายประเภทอาคารขนาดใหญ่มีสัดส่วนมากที่สุด รองลงมาได้แก่
กลุ่มโรงงานอุตสาหกรรม กลุ่มอาคารที่พักอาศัย หมู่บ้านจัดสรร
และกลุ่มโครงการก่อสร้างระบบสาธารณูปโภค ตามลำดับ

นอกจากนี้บริษัทมีนโยบายที่จะขยายการส่งออกไปยังต่างประเทศ เช่น กัมพูชา ลาว เมียนมาร์
เวียดนาม สิงคโปร์ จีน ญี่ปุ่น ออสเตรเลีย เป็นต้น โดยการเข้าร่วมงานแสดงสินค้าในต่างประเทศ
การแต่งตั้งตัวแทนจำหน่าย การแสวงหาโอกาสในการลงทุนในต่างประเทศ
เนื่องจากเล็งเห็นโอกาสจากการที่ประเทศเหล่านี้เริ่มตระหนักถึงปัญหาสิ่งแวดล้อมโดยเฉพาะปัญหาในด้านมลพิษทางน้ำเพิ่มขึ้น
ตลอดจนการขยายตัวของภาคอสังหาริมทรัพย์ และภาคอุตสาหกรรม
ซึ่งมีโอกาสทางการตลาดอีกมากมาย

  1.2.5 การจำหน่ายและช่องทางการจัดจำหน่าย

สำหรับช่องทางการจัดจำหน่ายในประเทศของบริษัทสามารถแบ่งได้เป็น 2 ช่องทาง ได้แก่

  (1) การขายให้กับลูกค้าเจ้าของโครงการ ผู้รับเหมา และลูกค้าทั่วไป

บริษัทจะเน้นขายให้แก่เจ้าของโครงการ ทั้งโครงการภาครัฐ เช่น โครงการรถไฟฟ้าสายสีต่างๆ
และโครงการภาคเอกชน เช่น โครงการหมู่บ้านจัดสรร โครงการก่อสร้างอาคาร โรงงานต่างๆ
หรือขายตรงผ่านผู้รับเหมาหรือสถาปนิก ซึ่งเป็นผู้กำหนดลักษณะสินค้าที่ใช้ในโครงการ
สำหรับกลยุทธ์การจัดจำหน่ายแบบการขายตรงประกอบด้วย การใช้พนักงานขาย
การจัดตั้งสำนักงานขาย และ การจัดงานนิทรรศการ/สื่อสิ่งพิมพ์/เว็บไซต์ของบริษัท

  (2) การขายผ่านตัวแทนจำหน่าย

สำหรับการขายในประเทศ ตัวแทนจำหน่ายของบริษัทจะเป็นร้านขายวัสดุก่อสร้างในประเทศ เช่น
ร้านโฮมมาร์ท ร้านบุญถาวร ร้านสยามโกลบอลเฮาส์ รวมถึงร้านวัสดุก่อสร้างอื่นๆ
ซึ่งมีทั้งในกรุงเทพมหานครและต่างจังหวัด
ซึ่งตัวแทนจำหน่ายของบริษัทมีความสัมพันธ์ที่ดีกับบริษัทมาอย่างยาวนาน
นอกจากนี้บริษัทยังมีการจำหน่ายไปยังตัวแทนจำหน่ายในต่างประเทศอีกด้วย
ทั้งนี้บริษัทมีการพิจารณาคัดเลือกตัวแทนจำหน่าย
โดยพิจารณาจากการดำเนินธุรกิจขายวัสดุก่อสร้างและประปา และมีหน้าร้านและตั้งอยู่ในทำเลที่ดี
ตลอดจนมีฐานะทางการเงินที่ดี

สำหรับการจัดจำหน่ายในต่างประเทศ บริษัทได้แต่งตั้งตัวแทนจำหน่ายสินค้า
การขายผ่านผู้ผลิตในต่างประเทศ ซึ่งมียอดการซื้อขายและขยายตัวอย่างต่อเนื่องเพิ่มขึ้น
โดยการจำหน่ายสินค้าทั้งในตราสินค้าของบริษัทเอง
และเป็นผู้รับจ้างผลิตสินค้าในตราสินค้าของผู้ว่าจ้าง

1.3 การจัดหาผลิตภัณฑ์หรือบริการ

  1.3.1 การจัดหาวัตถุดิบและผลิตภัณฑ์

จากนโยบายในการดำเนินธุรกิจของบริษัทที่ให้ความสำคัญต่อคุณภาพของสินค้า
ดังนั้นบริษัทจึงให้ความสำคัญกับการควบคุมคุณภาพของวัตถุดิบตั้งแต่การจัดซื้อ
โดยนโยบายการจัดซื้อวัตถุดิบของบริษัท จะมุ่งเน้นด้านคุณภาพ ราคา ระยะเวลาการจัดส่ง
ซึ่งโดยปกติจะจัดซื้อภายในประเทศ แต่จะมีวัตถุดิบบางรายการที่ต้องนำเข้าจากต่างประเทศ เช่น
อุปกรณ์บำบัดน้ำเสีย ทั้งนี้ในการสั่งซื้อวัตถุดิบ
ฝ่ายขายและฝ่ายผลิตของบริษัทจะมีการประชุมวางแผนการผลิตเป็นประจำในทุกสัปดาห์เพื่อรับรู้ถึงความต้องการใช้วัตถุดิบอย่างใกล้ชิด
ส่งผลให้ที่ผ่านมาบริษัทไม่ประสบปัญหาด้านการขาดแคลนวัตถุดิบ

ในส่วนของนโยบายการคัดเลือกผู้จัดจำหน่ายผลิตภัณฑ์และวัตถุดิบนั้น
มีการกำหนดให้ผู้จัดจำหน่ายต้องขึ้นทะเบียนผู้ส่งมอบและคุณภาพต้องผ่านการทดสอบจากบริษัทและได้มาตรฐานตามที่บริษัทต้องการ
ทั้งนี้บริษัทจะเน้นพิจารณาคัดเลือกผู้จัดจำหน่ายที่ได้รับการรับรองมาตรฐานการจัดการด้านคุณภาพ
เช่น ISO 9001 :2008 ISO 14001:2004 และได้รับการรับรองมาตรฐานอุตสาหกรรมสีเขียว
(Green Industry)
เพื่อเป็นการรับประกันในเบื้องต้นว่าผู้จัดจำหน่ายได้มีการผลิตสินค้าที่มีคุณภาพและมีการจัดการปัญหาสิ่งแวดล้อมที่ดี
นอกจากนี้ยังเข้าไปทำการตรวจเยี่ยมเพื่อประเมินสถานประกอบการของผู้จัดจำหน่าย
เพื่อให้มั่นใจว่าคุณภาพของผลิตภัณฑ์และวัตถุดิบที่บริษัทสั่งซื้อยังคงได้มาตรฐานตามที่บริษัทต้องการ
สำหรับผลิตภัณฑ์และวัตถุดิบหลักที่ใช้ในกระบวนการผลิตและจำหน่ายของบริษัท ได้แก่ เรซิ่น ใยแก้ว
เม็ดพลาสติกโพลีเอทิลีน อุปกรณ์บำบัดน้ำเสีย ปูนซิเมนต์ อะครีลิค

1.3.2 ผลกระทบต่อสิ่งแวดล้อม

บริษัทมีการดำเนินการด้านสิ่งแวดล้อม ได้มีนโยบายที่มีความมุ่งมั่นให้พนักงานทุกคน ทุกระดับ
ผู้ส่งมอบหรือผู้รับเหมาช่วงมีความตระหนักและรับผิดชอบต่อสังคมและสิ่งแวดล้อมให้มีการใช้พลังงานและทรัพยากรอย่างประหยัดและเกิดประโยชน์สูงสุด
รวมถึงการป้องกันการเกิดผลกระทบต่อสิ่งแวดล้อมจากกระบวนการทำงานในทุกขั้นตอน
โดยการนำระบบการจัดการสิ่งแวดล้อมมาใช้ในการดำเนินธุรกิจ
เป็นไปตามกฎหมายและข้อกำหนดของกรมโรงงาน กระทรวงอุตสาหกรรมอย่างเคร่งครัด

บริษัท
ได้ตระหนักถึงผลกระทบต่อสิ่งแวดล้อมที่เกิดจากกระบวนการผลิตและได้มีการดำเนินการและมาตรการควบคุมในด้านสิ่งแวดล้อมตามข้อกำหนดอย่างเป็นระบบอย่างต่อเนื่องตั้งแต่ต้นกระบวนการถึงการนำเศษวัสดุทิ้งจากกระบวนการ
อาทิ
การลดวัสดุเศษจากการผลิตและการนำกลับมาใช้ใหม่ช่วยลดปริมาณเศษวัสดุทิ้งจากกระบวนการผลิต
โดยกากของเสียและสิ่งปฏิกูลหรือวัสดุที่ไม่ใช้แล้วทางบริษัทได้ว่าจ้างบริษัท เบตเตอร์เวิลด์ กรีน
จำกัด (มหาชน) ซึ่งได้รับอนุญาตจากกรมโรงงานอุตสาหกรรมเป็นผู้ดำเนินการ
การนำน้ำเสียภายในโรงงานกลับมาผ่านกระบวนการบำบัดและนำกลับมาหมุนเวียนใช้ใหม่โดยไม่มีน้ำเสียโรงงานปล่อยสู่แหล่งน้ำสาธารณะ
เพื่อช่วยลดการใช้น้ำและเป็นการช่วยอนุรักษ์ทรัพยากรน้ำอีกด้วย
ในด้านการประหยัดพลังงานไฟฟ้าบริษัทได้มีการดำเนินการจัดการพลังงานตามกฎกระทรวง 2551
ร่วมกับกรมพัฒนาพลังงานทดแทน และอนุรักษ์พลังงาน กระทรวงพลังงาน
โดยมีการจัดทำรายงานผลการจัดการพลังงานทุกปีอย่างต่อเนื่อง
ในกระบวนการผลิตได้ดำเนินการปรับปรุงอุปกรณ์และหลอดไฟฟ้าชนิด LED
ซึ่งมีประสิทธิภาพและช่วยประหยัดการใช้พลังงานไฟฟ้าได้อย่างมาก

ด้วยความตระหนักและกำหนดแนวทางการบริหารจัดการผลกระทบด้านสิ่งแวดล้อมอย่างเข้มงวดและให้ความสำคัญอย่างยิ่ง
ในปี 2557 บริษัทได้ยื่นขอการรับรองมาตรฐานการจัดการสิ่งแวดล้อม ISO 14001 : 2004
และมาตรฐานอุตสาหกรรมสีเขียว (Green Industry) ระดับที่ 4 จากกระทรวงอุตสาหกรรม
โดยเป็นโรงงานที่มีการบริหารงานที่ได้มุ่งเน้นระบบสีเขียวอย่างต่อเนื่องจากระดับที่ 3 ทางบริษัท
ยังได้รับรางวัล CSR-DIW Award
โครงการพัฒนาโรงงานอุตสาหกรรมให้มีความรับผิดชอบต่อสังคมอย่างมีส่วนร่วมจากกรมโรงงานอุตสาหกรรมตั้งแต่ปี
2553 จนถึงปัจจุบัน

1.4 งานที่ยังไม่ได้ส่งมอบ

  - ไม่มี -

2. กลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน

2.1 ลักษณะผลิตภัณฑ์หรือบริการ

บริษัทย่อย PHA เป็นผู้จัดจำหน่ายผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน
ภายใต้ตราสินค้า MIRAGE โดยมีผลิตภัณฑ์ประเภทต่างๆ ดังนี้

-   ตู้แช่เย็น ตู้แช่แข็ง ตู้แช่ไวน์

-   ตู้เย็นลายภาพพิมพ์

-   ตู้กดน้ำร้อน-น้ำเย็น

-   เตาแก๊สพร้อมเตาอบตั้งพื้น

2.2 การตลาดและภาวะการแข่งขัน

2.2.1 กลยุทธ์การแข่งขันและทิศทางการดำเนินงาน

PHA ได้เน้นนโยบายการแข่งขันทางการตลาดเชิงรุก
เพื่อรองรับการเติบโตของธุรกิจอย่างยั่งยืนโดยให้ความสำคัญกับทั้งคุณภาพของตัวผลิตภัณฑ์
และความพึงพอใจด้านการบริการ จึงเพิ่มร้านค้าตัวแทน
และศูนย์บริการให้ครอบคลุมพื้นที่กลุ่มเป้าหมายมากขึ้น
พร้อมกันนี้ยังมีการฝึกอบรมช่างบริการของร้านค้าตัวแทนจำหน่าย
เพื่อให้ลูกค้าได้รับบริการที่ดีและมีมาตรฐาน นอกจากนี้ยังได้นำระบบการบริหารความสัมพันธ์กับลูกค้า
(Customer Relationship Management - CRM) มาใช้เพื่อเก็บข้อมูล
พฤติกรรมการบริโภคของลูกค้า แล้วนำมาวิเคราะห์
ซึ่งช่วยให้เพิ่มขีดความสามารถในการให้บริการลูกค้าได้ดีขึ้น
รวมถึงทำให้เกิดประโยชน์ในด้านการพัฒนาผลิตภัณฑ์ใหม่ๆ ได้ตรงตามความต้องการของลูกค้า

2.2.2 แนวโน้มอุตสาหกรรม

ด้วยผลกระทบจากการชะลอตัวของค่าใช้จ่ายภาคครัวเรือนในระหว่างปี 2557
ซึ่งเกิดจากราคาพืชผลทางการเกษตรที่ตกต่ำ เช่น ราคาข้าว และยางพารา
ทำให้ภาคครัวเรือนมีกำลังซื้อที่ลดลง
ส่งผลต่อยอดจำหน่ายของอุตสาหกรรมเครื่องใช้ไฟฟ้าภาคครัวเรือนลดลงด้วยเช่นกัน
ทั้งนี้รัฐบาลได้ตระหนักและเริ่มมีมาตรการช่วยเหลือ ผ่านการเร่งการเบิกจ่ายงบประมาณ
การสนับสนุนและการส่งเสริมการลงทุน อีกทั้งได้จ่ายเงินช่วยเหลือชาวนา และชาวสวน
ทำให้เศรษฐกิจเริ่มดีขึ้นในไตรมาสที่ 4 ของปี 2557
ส่งผลให้แนวโน้มอุตสาหกรรมเครื่องใช้ไฟฟ้าจะเติบโตอย่างต่อเนื่อง
อีกทั้งอุตสาหกรรมเครื่องใช้ไฟฟ้าประหยัดพลังงาน
มีปัจจัยสนับสนุนจากภาครัฐตามแผนอนุรักษ์พลังงาน 20 ปีดังนี้

(1) ภาคบังคับด้วยกฎหมาย ได้แก่ พรบ. การส่งเสริมการอนุรักษ์พลังงาน พ.ศ. 2550
และการกำหนดมาตรฐานขั้นต่ำ และฉลากประสิทธิภาพพลังงาน

(2) ภาคการสนับสนุนและส่งเสริม ที่สำคัญ คือ
การให้เงินอุดหนุนเพื่อชดเชยผลประหยัดพลังงานที่ตรวจพิสูจน์หรือประเมินได้ (Standard Offer
Program หรือ SOP) รวมถึงจะเน้นมาตรการที่ทำให้เกิดการเปลี่ยนแปลงทิศทางตลาด (Market
Transformation) และพฤติกรรมของผู้ใช้พลังงาน
โดยการบังคับให้ติดฉลากแสดงประสิทธิภาพพลังงานของอุปกรณ์เครื่องใช้และอาคาร

ตามแผนอนุรักษ์พลังงาน 20 ปีข้างต้น
การบังคับด้วยกฎระเบียบและมาตรการเพื่อสนับสนุนประชาชนและผู้ใช้ไฟฟ้าในทุกภาคส่วนมุ่งเน้นการใช้เครื่องใช้ไฟฟ้าที่มีคุณสมบัติการประหยัดพลังงานมากขึ้น
จากนโยบายดังกล่าวจะเป็นปัจจัยบวกและส่งผลดีต่อผลิตภัณฑ์ “ MIRAGE ”

2.2.3 ภาวะการแข่งขัน

ในปี 2557 ธุรกิจการจำหน่ายเครื่องใช้ไฟฟ้าประหยัดพลังงาน
มีการแข่งขันกันมากขึ้นเมื่อเทียบกับปีที่ผ่านมา เนื่องจากเศรษฐกิจยังชะลอตัว
การใช้จ่ายภาคครัวเรือนลดลง
จึงมีการแข่งขันที่สูงขึ้นเพื่อรักษาส่วนแบ่งตลาดและยอดขายให้ได้ตามเป้าหมาย โดยมีคู่แข่งที่สำคัญ
ได้แก่ บริษัท ซันเด้น อินเตอร์คูล (ประเทศไทย) จำกัด (SANDEN), บริษัท ซิงเกอร์
ประเทศไทย จำกัด (มหาชน) (SINGER), บริษัท เดอะคูล จำกัด (THE COOL)
แต่อย่างไรก็ตาม PHA ได้เน้นสินค้าที่มีคุณภาพ และการบริการที่ดี
รวมถึงการสร้างความสัมพันธ์อันดีกับร้านค้าตัวแทนจำหน่ายอย่างสม่ำเสมอ

2.2.4 กลุ่มลูกค้าเป้าหมายและช่องทางการจัดจำหน่าย

ผลิตภัณฑ์ของ PHA ประกอบด้วยผลิตภัณฑ์เชิงพาณิชย์ ดังนั้น
กลุ่มเป้าหมายจะเป็นผู้ประกอบการพาณิชย์ เช่น ร้านค้าปลีก ร้านค้าส่ง ร้านสะดวกซื้อ ร้านอาหาร
โรงแรม และรีสอร์ท โดยผ่านทางช่องทางการจัดจำหน่าย ทั้งในและต่างประเทศดังนี้

1. ช่องทางการจำหน่ายในประเทศ ผ่านทางร้านค้าตัวแทนจำหน่าย (Traditional Trade)
ได้แก่ ร้านเครื่องใช้ไฟฟ้า ร้านเครื่องเย็น ซึ่งมีจำนวนกว่า 300 ร้านค้า
รวมถึงร้านค้าปลีกสมัยใหม่ (Modern Trade) ได้แก่ Power Buy

2. ช่องทางการจำหน่ายต่างประเทศโดยผ่านตัวแทนจำหน่ายต่างประเทศ
ตลาดที่สำคัญได้แก่ประเทศในประชาคมเศรษฐกิจอาเซียน (AEC) เช่น สปป.ลาว
และประเทศกัมพูชา

2.3 การจัดหาวัตถุดิบและผลิตภัณฑ์

PHA สั่งซื้อสินค้าจากผู้ผลิตในประเทศ ที่มีความเชี่ยวชาญและได้คุณภาพมาตรฐาน ISO 9001:2008
ที่น่าเชื่อถือมาอย่างยาวนานในการผลิต ผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน ลักษณะ
OEM (Original Equipment Manufacturer) กล่าวคือ ผู้ผลิตจะผลิตสินค้าภายใต้ตราสินค้า
“MIRAGE” ให้แก่ PHA โดยผู้ผลิตหลักได้แก่

-   บริษัท พานาโซนิค แอ็พไลแอนซ์ โคลด์เชน (ประเทศไทย) จำกัด สินค้าที่ผลิตได้แก่ ตู้แช่เย็น
    ตู้แช่แข็ง และตู้แช่ไวน์

-   บริษัท ไฮเออร์ อิเลคทริคอล แอพพลายแอนซ์ (ประเทศไทย) จำกัด สินค้าที่ผลิต ได้แก่
    ตู้เย็น

โดยปกติ PHA จะส่งประมาณการผลิตให้กับผู้ผลิตทุก 3 เดือน และยืนยันการสั่งผลิตทุก 2 เดือน
เพื่อให้ผู้ผลิตมีเวลาเพียงพอในการจัดหาวัตถุดิบ วางแผนผลิต และผลิตได้ทันเวลา ส่วนการจัดจ้าง
PHA สามารถยืนยันราคาซื้อล่วงหน้าได้ถึงหนึ่งปี ดังนั้น PHA
จึงสามารถป้องกันความเสี่ยงจากการผันผวนของต้นทุนผลิตได้อย่างมีประสิทธิภาพ

ในด้านการรับประกันสินค้า ผู้ผลิตสินค้ามีข้อตกลงจะเป็นผู้รับผิดชอบในการรับประกันสินค้า ทั้งนี้
เงื่อนไขและระยะเวลาการรับประกัน จะขึ้นอยู่กับสินค้าที่ลูกค้าได้ซื้อไป
และมีระบบทะเบียนประวัติสินค้าเพื่ออ้างอิงถึงระยะเวลารับประกัน

2.4 งานที่ยังไม่ได้ส่งมอบ

- ไม่มี -

3. ธุรกิจไฟฟ้าพลังงานสะอาด

3.1 ลักษณะผลิตภัณฑ์หรือบริการ

บริษัทย่อย IGC ดำเนินธุรกิจไฟฟ้าพลังงานแสงอาทิตย์
เป็นผู้ผลิตไฟฟ้าจากพลังงานแสงอาทิตย์ซึ่งจัดอยู่ในประเภทผู้ผลิตไฟฟ้าเอกชนรายเล็กมาก (VSPP)
โดยมีสัญญาซื้อขายไฟฟ้ากับการไฟฟ้าส่วนภูมิภาค (กฟภ.)
โดยแหล่งรายได้หลักของบริษัทจะมาจากค่าไฟฟ้า และส่วนเพิ่มราคารับซื้อไฟฟ้าจำนวน 8
บาทต่อหน่วยเป็นเวลา 10 ปี สำหรับโรงไฟฟ้าทั้ง 3
แห่งนับจากวันเริ่มต้นเปิดดำเนินการเชิงพาณิชย์ (“COD”) โดยในปัจจุบัน IGC ได้ COD
สำหรับโรงไฟฟ้าพลังงานแสงอาทิตย์ 3 แห่ง ที่จังหวัดสระบุรีโดยครบถ้วนแล้ว

โรงไฟฟ้าแห่งที่ 1 ตั้งอยู่ที่ตำบลท่ามะปราง เปิดดำเนินการเชิงพาณิชย์ตั้งแต่วันที่ 27 ธันวาคม
2553

โรงไฟฟ้าแห่งที่ 2 ตั้งอยู่ที่ตำบลชำผักแพว เปิดดำเนินการเชิงพาณิชย์เมื่อวันที่ 26 เมษายน 2556

โรงไฟฟ้าแห่งที่ 3 ตั้งอยู่ที่ตำบลห้วยแห้ง เปิดดำเนินการเชิงพาณิชย์เมื่อวันที่ 26 เมษายน 2556

โดยโรงไฟฟ้าทั้งสามแห่งได้ทำสัญญาซื้อขายไฟฟ้ากับการไฟฟ้าส่วนภูมิภาครวม 15 เมกะวัตต์

3.2 การตลาดและภาวะการแข่งขัน

ธุรกิจพลังงานไฟฟ้าพลังแสงอาทิตย์เป็นธุรกิจที่ทำสัญญาขายไฟฟ้ากับภาครัฐ
โดยภาครัฐรับซื้อไฟฟ้าทั้งหมดที่ผลิตได้และไม่เกินจำนวนตามสัญญา จึงไม่มีการแข่งขันกับบริษัทอื่นๆ
สำหรับแนวโน้มอุตสาหกรรมในปัจจุบันพลังงานแสงอาทิตย์เป็นแหล่งพลังงานทดแทนอีกประเภทหนึ่งซึ่งได้รับความสนใจไม่น้อยกว่าพลังงานทดแทนประเภทอื่นๆ
เนื่องจากเป็นพลังงานที่สะอาด
และความเข้มรังสีแสงอาทิตย์ของประเทศไทยอยู่ในเกณฑ์ที่เอื้อประโยชน์ในการผลิตไฟฟ้า
ทำให้ในปัจจุบันภาคเอกชนเริ่มให้ความสำคัญและเล็งเห็นประโยชน์ในเชิงธุรกิจจากการใช้พลังงานจากแสงอาทิตย์มากขึ้น
ดังจะเห็นได้จากสถานการณ์การติดตั้งเซลล์แสงอาทิตย์ในประเทศไทยมีการปรับตัวเพิ่มขึ้นอย่างต่อเนื่อง
ซึ่งตามเป้าหมายเดิมจากแผนพัฒนากำลังการผลิตไฟฟ้า (Power Development Plan “PDP”)
ของภาครัฐจำนวน 2,000 เมกะวัตต์ ได้มีผู้ยื่นข้อเสนอขายไฟฟ้ามามากกว่าจำนวนรับซื้อ
โดยปัจจุบันมีการทำสัญญารับซื้อและผลิตแล้วกว่า 1,434 เมกะวัตต์
และผู้ที่ยื่นข้อเสนอรอพิจารณารับซื้อไฟฟ้าดังกล่าวถึง 1,376 เมกะวัตต์ ซึ่งจะเกินกว่าเป้าหมาย
2,000 เมกะวัตต์ ล่าสุดทางกระทรวงพลังงานได้มีการปรับเป้าหมายการรับซื้อไฟฟ้าเพิ่มขึ้น
โดยได้เพิ่มโครงการสำหรับหน่วยงานราชการและสหกรณ์การเกษตร ขนาดติดตั้งไม่เกิน 5
เมกะวัตต์ รวม 800 เมกะวัตต์ และโครงการ Solar rooftop 200 เมกะวัตต์
และปรับปรุงสัญญารับซื้อไฟฟ้าจาก Adder มาเป็นระบบต้นทุนจริง (Feed In Tariff) ที่ราคา
5.66 บาทต่อหน่วย เป็นระยะเวลา 25 ปี
ซึ่งทางภาครัฐจะได้สรุปรูปแบบและประกาศเชิญชวนเพื่อเสนอโครงการภายในปี 2558 ต่อไป
ซึ่งหากภาครัฐประกาศนโยบายชัดเจน IGC ก็จะยื่นข้อเสนอขายไฟฟ้าต่อภาครัฐด้วย

3.3 การจัดหาวัตถุดิบและผลิตภัณฑ์

มีการจัดหาวัตถุดิบ ประกอบด้วย

1. พื้นที่และทำเลที่ตั้ง IGC
จะเลือกทำเลที่ตั้งของโครงการบริเวณจังหวัดสระบุรีเป็นพื้นที่ที่มีความเข้มของแสงอยู่ในระดับสูงสุดแห่งหนึ่งของประเทศ
พื้นที่ติดถนนใหญ่ใกล้กับจุดเชื่อมต่อระบบไฟฟ้าของกฟภ.
อยู่ในที่สูงไม่มีประวัติน้ำท่วมและมีระบบป้องกันภัยธรรมชาติที่ได้มาตรฐาน
ซึ่งจะมีผลต่อผลตอบแทนของการลงทุนและระยะเวลาคืนทุนของโครงการ

2. การจัดหาอุปกรณ์ต่างๆ ในการก่อสร้างโรงไฟฟ้าพลังงานแสงอาทิตย์
มีส่วนประกอบหลักของโรงไฟฟ้าพลังงานแสงอาทิตย์ คือ
แผงโซลาร์เซลล์และเครื่องแปลงกระแสไฟฟ้า
โดยผู้จัดจำหน่ายอุปกรณ์ได้ให้การรับประกันสินค้าตลอดอายุการใช้งาน 25 ปี และ 10 ปี ตามลำดับ
รวมไปถึงยังมีการรับประกันด้านประสิทธิภาพการทำงานของแผงโซลาร์เซลล์ในช่วง 10 ปีแรก
โดยทางผู้จำหน่ายอุปกรณ์รับประกันประสิทธิภาพของแผงโซลาร์เซลล์โดยรวมที่ร้อยละ 90
และสำหรับช่วงหลังจากนั้นจนถึงปีที่ 25 อยู่ที่ร้อยละ 80

3.4 งานที่ยังไม่ได้ส่งมอบ

  - ไม่มี -

3.5 อื่นๆ

นอกจากนี้ IGC ยังได้รับสิทธิพิเศษทางภาษีภายใต้พระราชบัญญัติส่งเสริมการลงทุน พ.ศ.2520
โดยการอนุมัติของคณะกรรมการส่งเสริมการลงทุนสำหรับโรงไฟฟ้าทั้ง 3 แห่ง
โดยมีสิทธิประโยชน์ที่สำคัญคือ

(1)
ได้รับยกเว้นภาษีเงินได้นิติบุคคลสำหรับกำไรที่ได้รับการส่งเสริมการลงทุนเป็นระยะเวลาแปดปีนับตั้งแต่วันเริ่มมีรายได้จากการประกอบกิจการ

(2)
ได้รับลดหย่อนภาษีเงินได้นิติบุคคลสำหรับกำไรที่ได้รับการส่งเสริมการลงทุนข้างต้นในอัตราร้อยละห้าสิบของอัตราปกติเป็นระยะเวลา
ห้าปีนับตั้งแต่วันที่พ้นกำหนดระยะเวลาตามข้อ (1)

3. ปัจจัยความเสี่ยง

การบริหารความเสี่ยงเป็นกระบวนการที่ส่งเสริมให้บริษัทสามารถบรรลุวัตถุประสงค์และเป้าหมายนำไปสู่การสร้างคุณค่าสุงสุดให้กับผู้มีส่วนได้เสียของบริษัท
ทั้งยังช่วยให้บริษัทเติบโตอย่างมั่นคงและยั่งยืน
บริษัทจึงได้พัฒนาระบบการบริหารความเสี่ยงโดยนำกรอบข้อกำหนดของระบบการบริหารความเสี่ยง
ISO 31000 และ COSO ERM มาประยุกต์ใช้
โดยจัดทำคู่มือการบริหารความเสี่ยงเพื่อให้การบริหารความเสี่ยงของบริษัทและบริษัทย่อยเป็นไปในทิศทางเดียวกัน

3.1 โครงสร้างการบริหารความเสี่ยง

เพื่อให้การบริหารความเสี่ยงของบริษัท
มีการดำเนินการอย่างมีประสิทธิภาพและเกิดประสิทธิผลสูงสุด
บริษัทจึงกำหนดผังการบริหารความเสี่ยงตามแผนภาพ

  แผนภาพโครงสร้างการบริหารความเสี่ยง

บทบาท หน้าที่ และความรับผิดชอบ ของผู้รับผิดชอบ การบริหารความเสี่ยง

คณะกรรมการบริษัท และคณะกรรมการตรวจสอบ
มีหน้าที่ส่งเสริมให้เกิดวัฒนธรรมการบริหารความเสี่ยงภายในบริษัท กำหนดนโยบาย
อนุมัติระดับความเสี่ยงที่ยอมรับได้ และระดับเบี่ยงเบนที่ยอมรับได้ (Risk appetite & risk
tolerance) กำหนดทิศทาง แนวทาง การบริหารความเสี่ยง
ให้คำแนะนำและดำเนินการเพื่อให้มั่นใจว่าผู้บริหารมีเครื่องมือและกระบวนการที่เหมาะสมในการจัดการความเสี่ยง
สอบทานการปฎิบัติตามกระบวนการบริหารความเสี่ยง
เพื่อให้มั่นใจว่ากระบวนการยังสามารถนำไปปฏิบัติได้อย่างเหมาะสม

คณะกรรมการบริหารความเสี่ยง
มีหน้าที่กำหนดสอบทานและนำเสนอนโยบายการบริหารความเสี่ยงในธุรกรรมของบริษัท อาทิ
ความเสี่ยงด้านกลยุทธ์ การเงิน การตลาด การขาย การปฏิบัติการ ระเบียบ กฎหมาย
การทุจริตคอร์รัปชั่น ดำเนินการให้มีการประเมินความเสี่ยง แผนการบริหารความเสี่ยง
รวมถึงคู่มือการบริหารความเสี่ยงและกำกับ ควบคุม ดูแลให้มีการปฏิบัติ
ทบทวนแนวทางเครื่องมือต่างๆ ในการบริหารความเสี่ยง ให้มีประสิทธิภาพเหมาะสมกับลักษณะ
ขนาดความเสี่ยงแต่ละด้านของธุรกรรมของบริษัท ทบทวนการกำหนดระดับความเสี่ยงที่ยอมรับได้
และมาตรการในการดำเนินการกรณีที่ระดับความเสี่ยงเกินกำหนด ติดตามประเมินผล
ดำเนินการแก้ไขปรับปรุงผลการดำเนินงานด้านความเสี่ยงต่างๆ ทั้งในภาวะปกติและภาวะวิกฤต

คณะทำงานบริหารความเสี่ยงระดับหน่วยงาน มีหน้าที่ระบุ ประเมินความเสี่ยง
และจัดทำความเสี่ยงระดับกระบวนการ หรือกิจกรรมของหน่วยงาน
รวมทั้งจัดทำแผนบริหารความเสี่ยงและแผนควบคุมภายในที่มีนัยสำคัญตามแนวทางและนโยบายที่ผู้บริหารมอบหมาย
ดำเนินการตามแผนบริหารความเสี่ยง
รวมถึงการปรับปรุงหรือทบทวนแผนบริหารความเสี่ยงกรณีที่ปัจจัยความเสี่ยงเปลี่ยนแปลง ประเมิน
ติดตาม รายงานผลการดำเนินงานตามแผนบริหารความเสี่ยง
และการควบคุมภายในที่สำคัญตามกำหนดเวลา สนับสนุน
ส่งเสริมการดำเนินงานตามแผนบริหารความเสี่ยง และการควบคุมภายในของเจ้าหน้าที่ในหน่วยงาน
ให้มีประสิทธิภาพ

กระบวนการบริหารความเสี่ยง

บริษัท มีการบริหารจัดการความเสี่ยง โดยเริ่มจากการกำหนดกระบวนการบริหารความเสี่ยง
การจัดการความเสี่ยงตามขั้นตอนการประเมินผลกระทบและโอกาสความเสี่ยง
กำหนดมาตรการควบคุมและดำเนินการจัดการความเสียงตามแผนเยียวยาเพื่อลดผลกระทบและโอกาสที่อาจเป็นสาเหตุให้เกิดความเสี่ยงดังกล่าว
มีการติดตามการบริหารจัดการความเสี่ยงในภาพรวม และประเมินความเสี่ยงอย่างน้อยปีละ 1 ครั้ง
เพื่อสร้างความมั่นใจว่าผู้บริหารมีเครื่องมือและกระบวนการในการจัดการความเสี่ยงที่เหมาะสม
ซึ่งดำเนินไปอย่างมีประสิทธิภาพและประสิทธิผล

โดยมีปัจจัยเสี่ยงที่มีนัยสำคัญต่อเป้าหมายในการดำเนินธุรกิจ ซึ่งเป็นทั้ง ปัจจัยภายใน
และปัจจัยภายนอก ที่อาจมีผลกระทบต่อการดำเนินงานของบริษัท ทั้งทางด้านเศรษฐกิจ สังคม
และสิ่งแวดล้อม โดยสรุปปัจจัยความเสี่ยง ลักษณะความเสี่ยง
และมาตรการรองรับเพื่อลดความเสี่ยงโดยแยกตามประเด็น ดังนี้

3.2 ความเสี่ยงจากการประกอบธุรกิจ

ธุรกิจกลุ่มผลิตภัณฑ์เพื่อสิ่งแวดล้อมและกลุ่มผลิตภัณฑ์วัสดุก่อสร้างและอุตสาหกรรม

ความเสี่ยงด้านกลยุทธ์ ประกอบด้วย

-   ความเสี่ยงจากการพึ่งพิงภาวะอุตสาหกรรมของธุรกิจอสังหาริมทรัพย์

เนื่องจากกลุ่มผลิตภัณฑ์หลักของบริษัทซึ่งได้แก่ กลุ่มผลิตภัณฑ์เพื่อสิ่งแวดล้อม
กลุ่มผลิตภัณฑ์วัสดุก่อสร้างและอุตสาหกรรมซึ่งเป็นผลิตภัณฑ์ที่มีอัตราการเติบโตไปในทิศทางเดียวกับการเติบโตของภาวะอุตสาหกรรมของธุรกิจอสังหาริมทรัพย์
ดังนั้นปริมาณความต้องการและราคาของผลิตภัณฑ์ดังกล่าวจะขึ้นอยู่กับภาวะอุตสาหกรรมของธุรกิจอสังหาริมทรัพย์โดยรวม
อย่างไรก็ตามบริษัทได้กำหนดมาตรการการป้องกันและจัดการความเสี่ยงโดยกำหนดกลยุทธ์ด้านการตลาดและการบริหารผลิตภัณฑ์
เพิ่มความหลากหลายของผลิตภัณฑ์ มีการกระจายความเสี่ยง
โดยการขยายกลุ่มลูกค้าให้หลากหลายมากขึ้น การขยายตลาดในกลุ่มลูกค้าภาคอุตสาหกรรม
การขยายตลาดไปต่างประเทศ พร้อมทั้งมีผลิตภัณฑ์ใหม่ออกสู่ตลาด
รวมถึงการขยายช่องทางการจัดจำหน่ายสู่ตลาดออนไลน์เพิ่มเติมในปี 2558

นอกจากนี้บริษัทมีนโยบายกระจายแหล่งรายได้ไปยังธุรกิจใหม่
เพื่อลดการพึ่งพารายได้จากสายผลิตภัณฑ์หลักที่มีความเสี่ยงจากภาวะอุตสาหกรรมอสังหาริมทรัพย์
โดยได้ลงทุนในธุรกิจไฟฟ้าพลังงานแสงอาทิตย์ซึ่งดำเนินการโดย Infinite Green Co., Ltd.
(IGC) และ ธุรกิจจัดจำหน่ายเครื่องใช้ไฟฟ้าที่มีคุณสมบัติประหยัดพลังงานซึ่งดำเนินการโดย
Premier Home Appliance Co., Ltd. (PHA)

-   ความเสี่ยงจากสินค้าทดแทนและการเปลี่ยนแปลงด้านรสนิยมของผู้บริโภค

จากการสำรวจตลาดพบว่าผลิตภัณฑ์ประเภทถังเก็บน้ำสำหรับอุปโภคและถังบำบัดน้ำเสียที่ใช้สำหรับบ้านพักอาศัยมีการพัฒนาการผลิตโดยใช้วัสดุโพลีเอทิลีนมากขึ้น
ดังนั้นหากผู้บริโภคมีรสนิยมที่เปลี่ยนแปลงโดยมีความต้องการสินค้าทดแทนมากขึ้นอาจส่งผลกระทบต่อการดำเนินงาน
อย่างไรก็ตามปัจจัยด้านคุณภาพและราคาจำหน่ายยังเป็นปัจจัยหลักที่จะทำให้กลุ่มลูกค้าพิจารณาเลือกใช้ผลิตภัณฑ์แต่ละประเภทเพื่อตอบสนองความต้องการของลูกค้าและการลดความเสี่ยงจากผลิตภัณฑ์ทดแทนบริษัทจึงมีนโยบายที่จะพัฒนากระบวนการผลิตและรูปแบบของผลิตภัณฑ์ใหม่ออกสู่ตลาดอย่างต่อเนื่องตลอดจนการเพิ่มความหลากหลายของผลิตภัณฑ์
รวมถึงมีคณะทำงานด้านเทคโนโลยีโดยร่วมมือกับองค์กรภาครัฐและสถาบันการศึกษาเพื่อทำงานด้านนวัตกรรมและเทคโนโลยี

ความเสี่ยงด้านการเงิน ประกอบด้วย

-   ความเสี่ยงจากความผันผวนจากอัตราแลกเปลี่ยน

เนื่องจากบริษัทมีรายได้จากการส่งออกสินค้า
ขณะเดียวกันก็มีการสั่งซื้อวัตถุดิบบางส่วนจากต่างประเทศ อาจส่งผลกระทบต่อต้นทุนสินค้า
บริษัทมีมาตรการการป้องกันและจัดการ
จากการที่บริษัทมีทั้งรายได้และค่าใช้จ่ายเป็นเงินสกุลต่างประเทศในสกุลเงินเดียวกันสามารถหักกลบกันได้
(Natural Hedge)
เป็นการลดความเสี่ยงจากการผันผวนอีกทั้งบริษัทยังได้กำหนดนโยบายบริหารความเสี่ยงจากอัตราแลกเปลี่ยนด้วยการทำสัญญาซื้อขายอัตราแลกเปลี่ยนล่วงหน้า
(Forward Contract)
โดยบริษัทมีวงเงินสินเชื่อที่ได้รับการสนับสนุนสำหรับทำธุรกรรมซื้อขายอัตราแลกเปลี่ยนล่วงหน้าอย่างเพียงพอ

ธุรกิจกลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน

-   ความเสี่ยงจากการพึ่งพิงผู้ผลิตน้อยราย

บริษัทย่อยมีการประกอบธุรกิจโดยการว่าจ้างผลิตสินค้าในกลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน
เพื่อจัดจำหน่ายภายใต้ภายใต้ตราสินค้า “MIRAGE”
ซึ่งบริษัทย่อยอาจต้องเผชิญกับความเสี่ยงจากการพึ่งพิงผู้ผลิตน้อยราย
บริษัทย่อยได้เล็งเห็นถึงความเสี่ยงในการดำเนินธุรกิจนี้ จึงได้ติดต่อผู้ผลิตสำรองหลายรายไว้แล้ว
สำหรับในกรณีที่ผู้ผลิตรายเดิมไม่สามารถผลิตผลิตภัณฑ์ให้แก่บริษัทย่อยได้

-   ความเสี่ยงจากสภาวะการแข่งขัน

บริษัทย่อยประกอบธุรกิจเป็นผู้จัดจำหน่ายเครื่องใช้ไฟฟ้าที่มีคุณสมบัติประหยัดพลังงาน
โดยเป็นการจัดจำหน่ายผ่านลูกค้าที่เป็นร้านตัวแทนจำหน่ายเครื่องใช้ไฟฟ้า เครื่องเย็น แต่ปัจจุบันมี
Local Brand และ ผู้ประกอบธุรกิจที่นำเข้าสินค้าจากต่างประเทศที่มีราคาถูกมาจำหน่ายมากขึ้น
ซึ่งส่งผลต่อส่วนแบ่งการตลาดและผลประกอบการของบริษัท

อย่างไรก็ตาม บริษัทมีแผนงานที่จะพัฒนาร้านตัวแทนจำหน่ายทั่วประเทศไม่น้อยกว่า 300 ราย
ให้มีศักยภาพเพิ่มขึ้น รวมถึงสร้างความสัมพันธ์ที่ดีกับร้านตัวแทนจำหน่ายดังกล่าว
โดยมุ่งเน้นคุณภาพของสินค้าและบริการที่ดี
พร้อมทั้งมีแผนการขยายตลาดไปยังกลุ่มประเทศเพื่อนบ้านในประชาคมเศรษฐกิจอาเซียน

ธุรกิจไฟฟ้าพลังงานสะอาด

-   ความเสี่ยงในด้านความสามารถในการผลิตไฟฟ้า

ปัจจุบันประสิทธิภาพในการดำเนินงานโดยรวมของทั้งระบบอยู่ที่ประมาณร้อยละ 80 ทั้งนี้
หากเกิดความผิดพลาดหรืออุปกรณ์ในขั้นตอนใดขั้นตอนหนึ่งของกระบวนการผลิตกระแสไฟฟ้าบกพร่อง
จะทำให้ประสิทธิภาพในการดำเนินงานโดยรวมลดต่ำลง
ซึ่งส่งผลต่อปริมาณกระแสไฟฟ้าที่ผลิตได้และทำให้รายได้ลดลง

อย่างไรก็ตามบริษัทย่อย
มีระบบการบริหารจัดการและมีพนักงานที่มีความรู้ความสามารถประกอบกับมีผู้เชี่ยวชาญจากผู้จำหน่ายอุปกรณ์ประจำอยู่ที่โรงไฟฟ้า
เพื่อคอยให้คำปรึกษาทางเทคนิค ในการดูแลปรับปรุงประสิทธิภาพของโรงไฟฟ้าให้ดียิ่งขึ้นรวมทั้ง
มีการวางระบบซอฟต์แวร์ที่สามารถช่วยวิเคราะห์ประสิทธิภาพในการทำงานของระบบการผลิตไฟฟ้า
ซึ่งสามารถรายงานผลทันทีในกรณีที่เกิดปัญหาของแผงโซลาร์เซลล์หรืออุปกรณ์อื่น ๆ
ของระบบการผลิต นอกจากนี้อุปกรณ์ต่าง ๆ
ยังมีการรับประกันประสิทธิภาพและอายุการใช้งานโดยผู้ผลิตอีกด้วย

-   ความเสี่ยงด้านคู่สัญญาในการรับซื้อไฟฟ้า

โดยในปัจจุบันบริษัทย่อยได้เปิดดำเนินการเชิงพาณิชย์ (“COD”)
สำหรับโรงไฟฟ้าพลังงานแสงอาทิตย์ 3 แห่งดังนี้

โรงไฟฟ้าแห่งที่ 1 ตั้งอยู่ที่ตำบลท่ามะปราง เปิดดำเนินการเชิงพาณิชย์ตั้งแต่วันที่ 27 ธันวาคม
2553

โรงไฟฟ้าแห่งที่ 2 ตั้งอยู่ที่ตำบลชำผักแพว เปิดดำเนินการเชิงพาณิชย์เมื่อวันที่ 26 เมษายน 2556

โรงไฟฟ้าแห่งที่ 3 ตั้งอยู่ที่ตำบลห้วยแห้ง เปิดดำเนินการเชิงพาณิชย์เมื่อวันที่ 26 เมษายน 2556

โดยมีการไฟฟ้าส่วนภูมิภาค (กฟภ.) เป็นคู่สัญญาในการรับซื้อไฟฟ้า
โดยบริษัทย่อยอาจมีความเสี่ยงในการจำหน่ายไฟฟ้าให้แก่ กฟภ.
ในกรณีที่สัญญาซื้อขายไฟฟ้าถูกยกเลิก อย่างไรก็ตามความเสี่ยงดังกล่าวก็จะไม่เกิดขึ้น
หากบริษัทย่อยไม่ได้ละเมิดสัญญาที่ตกลงไว้กับทาง กฟภ.

-   ความเสี่ยงด้านภัยธรรมชาติที่อาจจะกระทบต่อผลตอบแทนของธุรกิจ

การประกอบธุรกิจไฟฟ้าพลังงานแสงอาทิตย์นั้นต้องพึ่งพิงคุณภาพและความเข้มของแสงเป็นหลัก
ดังนั้นบริษัทย่อยอาจจะเผชิญกับความเสี่ยงด้านภัยธรรมชาติที่อาจจะกระทบต่อผลตอบแทนของธุรกิจได้
เนื่องด้วยเหตุการณ์ภัยธรรมชาติไม่สามารถคาดการณ์ได้
อย่างไรก็ตามทางบริษัทย่อยได้วางแผนสำหรับป้องกันปัญหานี้
โดยการเลือกพื้นที่สำหรับการป้องกันอุทกภัย
ซึ่งบริษัทย่อยได้วิเคราะห์ตามหลักภูมิศาสตร์และคัดเลือกพื้นที่ที่มีโอกาสเสี่ยงน้อยที่สุด
นอกจากนั้นการผลิตไฟฟ้าของโรงไฟฟ้าแต่ละแห่งจะแยกกันผลิตและแยกจุดจำหน่ายไฟฟ้า
ดังนั้นในกรณีที่โรงไฟฟ้าแห่งใดแห่งหนึ่งได้รับความเสียหายจากเหตุการณ์ไม่คาดคิดจะไม่ส่งผลกระทบต่อโรงไฟฟ้าแห่งอื่น
รวมทั้งทางทีมบริหารยังได้จัดหาอุปกรณ์ป้องกันภัยน้ำท่วมและปรับปรุงระบบการป้องกันภัยอย่างต่อเนื่องในปีที่ผ่านมา
อาทิเช่น การติดตั้งเครื่องสูบน้ำเพิ่มเติม ปรับปรุงประตูระบายน้ำ และเสริมคันดินในโครงการทั้ง 3
แห่ง
นอกจากนี้บริษัทย่อยได้จัดทำแผนงานรองรับเหตุการณ์ภัยธรรมชาติพร้อมทั้งทำประกันภัยทางธุรกิจเพื่อคุ้มครองให้สามารถดำเนินธุรกิจได้อย่างต่อเนื่อง
กรณีมีความเสียหายเกิดขึ้น

ธุรกิจไฟฟ้าพลังงานลม

อยู่ระหว่างการศึกษา วิเคราะห์ความเป็นไปได้ของโครงการ
ประกอบกับนโยบายภาครัฐยังไม่ชัดเจนด้านการส่งเสริมให้ภาคเอกชนดำเนินการ
บริษัทมีมาตรการในการติดตามนโยบายและทิศทางของรัฐเพื่อนำมากำหนดแนวทางการดำเนินการต่อไป

4. ทรัพย์สินที่ใช้ในการประกอบธุรกิจ

4.1 สินทรัพย์ถาวรหลักที่บริษัทและบริษัทย่อยใช้ในการประกอบธุรกิจ

(1) บริษัทและบริษัทย่อย มีทรัพย์สินถาวรหลักที่ใช้ในการประกอบธุรกิจ โดยมีรายละเอียดดังนี้

ที่ดิน อาคารสิ่งปลูกสร้าง งานระหว่างก่อสร้าง

+----------+------------+------+----------+---------------+---------+
| ที่ตั้ง      | ลักษณะและ   | ลักษณ | ภาระผูกพัน | มูลค่าสุทธิ       | วัต      |
|          |            | ะกรร |          |               | ถุประสงค์ |
|          | ขน         | มสิทธิ์ | ค้ำป      | หล            | ในก     |
|          | าดพื้นที่ใช้สอย |      | ระกันเงินกู้ | ังหักค่าเสื่อมราคา | ารถือครอ |
|          |            |      |          |               | งทรัพย์สิน |
|          |            |      |          | (ล้านบาท)      |         |
|          |            |      |          |               |         |
|          |            |      |          | ปี 2557        |         |
+==========+============+======+==========+===============+=========+
| 1.       |            |      |          |               |         |
| ที่ด       |            |      |          |               |         |
| ินและส่วนป |            |      |          |               |         |
| รับปรุงที่ดิน |            |      |          |               |         |
+----------+------------+------+----------+---------------+---------+
| - ที่ดิน    | 46- 0-18   | บ    | ค้ำประก   | 62.15         | สำ      |
| ตั้งอยู่ที่เขต | ไร่         | ริษัทเ | ันวงเงินสิน |               | หรับเป็นส |
| อุตสาหกรร |            | ป็นเจ | เชื่อที่ได้รับ |               | ถานที่ประ |
| มกบินทร์บุรี | น.ส.3ก     | ้าของ | จากสถาบัน |               | กอบธุรกิจ |
| ซอย 6    | เลขที่ 1535, |      | การเงิน¹⁾ |               |         |
|          | 1536,      |      |          |               |         |
| ถนนก     | 1537,      |      |          |               |         |
| บินทร์บุรี-น | 1538,      |      |          |               |         |
| ครราชสีมา | 1539, 1650 |      |          |               |         |
| (ทล.304) | และ 1651   |      |          |               |         |
| กม.ที่ 12  |            |      |          |               |         |
|          |            |      |          |               |         |
| ต        |            |      |          |               |         |
| ำบลหนองกี่ |            |      |          |               |         |
| อำเภ     |            |      |          |               |         |
| อกบินทร์บุรี |            |      |          |               |         |
| จังหว     |            |      |          |               |         |
| ัดปราจีนบุรี |            |      |          |               |         |
+----------+------------+------+----------+---------------+---------+
| - ที่ดิน    | 76-1-40 ไร่ | IGC  | ค้ำประก   | 140.33        | สำ      |
| ตั้งอยู่ที่    | เลขที่โฉนด   | เ    | ันวงเงินสิน |               | หรับเป็นส |
| ต.       | 4          | ป็นเจ | เชื่อที่ได้รับ |               | ถานที่ประ |
| ท่ามะปราง | 7473-47478 | ้าของ | จากสถาบัน |               | กอบธุรกิจ |
| อ.แก่งคอย |            |      | การเงิน¹⁾ |               |         |
| จ.สระบุรี  | 65-2-82 ไร่ |      |          |               |         |
|          | เลขที่โฉนด   |      |          |               |         |
| -   ที่ดิน  | 32131,     |      |          |               |         |
|          | 31537,     |      |          |               |         |
|    ตั้งอยู่ที่ | 31         |      |          |               |         |
|     ต    | 539-31541, |      |          |               |         |
| .ชำผักแพว | 3          |      |          |               |         |
|          | 1558-31559 |      |          |               |         |
| อ.แก่งคอย |            |      |          |               |         |
|          | 105-2-91   |      |          |               |         |
|  จ.สระบุรี | ไร่         |      |          |               |         |
|          | เลขที่โฉนด   |      |          |               |         |
| - ที่ดิน    | 2          |      |          |               |         |
| ตั้งอยู่ที่    | 9616-29617 |      |          |               |         |
| ต.ห้วยแห้ง |            |      |          |               |         |
| อ.แก่งคอย |            |      |          |               |         |
| จ.สระบุรี  |            |      |          |               |         |
+----------+------------+------+----------+---------------+---------+
| 2.       |            |      |          |               |         |
| อาคารแ   |            |      |          |               |         |
| ละส่วนปรับ |            |      |          |               |         |
| ปรุงอาคาร |            |      |          |               |         |
+----------+------------+------+----------+---------------+---------+
| - เลขที่   | 37,022.50  | บ    | ค้ำปร     | 33.44         | สำ      |
| 454 และ  | ต.ร.ม.     | ริษัทเ | ะกันวงเงิน |               | หรับเป็นส |
| 454/1-3  |            | ป็นเจ | สินเชื่อที่ได |               | ถานที่ประ |
| หมู่ 9     |            | ้าของ | ้รับจากสถา |               | กอบธุรกิจ |
| เขต      |            |      | บันการเงิน |               |         |
| อุตสาหกรร |            |      | ¹⁾       |               |         |
| มกบินทร์บุรี |            |      |          |               |         |
| ซอย 6    |            |      |          |               |         |
| ถนนก     |            |      |          |               |         |
| บินทร์บุรี-น |            |      |          |               |         |
| ครราชสีมา |            |      |          |               |         |
| (ทล.304) |            |      |          |               |         |
| กม.ที่ 12  |            |      |          |               |         |
| ต        |            |      |          |               |         |
| ำบลหนองกี่ |            |      |          |               |         |
| อำเภ     |            |      |          |               |         |
| อกบินทร์บุรี |            |      |          |               |         |
| จังหว     |            |      |          |               |         |
| ัดปราจีนบุรี |            |      |          |               |         |
+----------+------------+------+----------+---------------+---------+
| - เลขที่   | 76-1-40 ไร่ | IGC  | ค้ำปร     | 4.94          | สำ      |
| 133/1 หมู่ |            | เ    | ะกันวงเงิน |               | หรับเป็นส |
| 4        |            | ป็นเจ | สินเชื่อที่ได |               | ถานที่ประ |
| ต.       |            | ้าของ | ้รับจากสถา |               | กอบธุรกิจ |
| ท่ามะปราง |            |      | บันการเงิน |               |         |
| อ.แก่งคอย |            |      |          |               |         |
| จ.สระบุรี  |            |      |          |               |         |
+----------+------------+------+----------+---------------+---------+
| 3.       | -          | IGC  | ค้ำปร     | 1,255.20      | เพื่อประ  |
| อุปกรณ์สำ  |            | เ    | ะกันวงเงิน |               | กอบธุรกิจ |
| หรับระบบผ |            | ป็นเจ | สินเชื่อที่ได |               |         |
| ลิตกระแสไ |            | ้าของ | ้รับจากสถา |               |         |
| ฟฟ้าโรงไฟ |            |      | บันการเงิน |               |         |
| ฟ้าแห่งที่1- |            |      |          |               |         |
| 3        |            |      |          |               |         |
+----------+------------+------+----------+---------------+---------+
| 4.       | -          | บ    | ค้ำปร     | 19.67         | เพื่อประ  |
| เครื่องจักร |            | ริษัทเ | ะกันวงเงิน |               | กอบธุรกิจ |
|          |            | ป็นเจ | สินเชื่อที่ได | 4.81          |         |
| -        |            | ้าของ | ้รับจากสถา |               |         |
| ผ        |            |      | บันการเงิน |               |         |
| ลิตภัณฑ์เพื่อ |            |      | (บางส่วน) |               |         |
| สิ่งแวดล้อม |            |      | ¹⁾       |               |         |
|          |            |      |          |               |         |
| -        |            |      |          |               |         |
| ผลิต      |            |      |          |               |         |
| ภัณฑ์วัสดุก่อ |            |      |          |               |         |
| สร้างและอ |            |      |          |               |         |
| ุตสาหกรรม |            |      |          |               |         |
+----------+------------+------+----------+---------------+---------+
| 5.อุปก    | -          | บร   | - ไม่มี -  | 5.23          | เพื่อประ  |
| รณ์โรงงาน |            | ิษัทแล |          |               | กอบธุรกิจ |
|          |            | ะIGC |          |               |         |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
| 6.       | -          | บ    | - ไม่มี -  | 3.36          | เพื่อประ  |
| เครื่องตก  |            | ริษัท, |          |               | กอบธุรกิจ |
| แต่งติดตั้งแ |            | PHA  |          |               |         |
| ละเครื่องใ |            | แล   |          |               |         |
| ช้สำนักงาน |            | ะIGC |          |               |         |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
| 7.       | -          | บริษัท | - ไม่มี -  | 0.45          | เพื่อประ  |
| ยานพาหนะ |            | แล   |          |               | กอบธุรกิจ |
|          |            | ะIGC |          |               |         |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
| 8.       |   -        | บร   |   - ไม่มี  |   3.79        |         |
| งานระหว  |            | ิษัทแล |   -      |               |  เพื่อประ |
| ่างก่อสร้าง |            | ะIGC |          |               | กอบธุรกิจ |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
|   รวม    |            |      |          |   1,533.37    |         |
+----------+------------+------+----------+---------------+---------+

¹⁾ บริษัท ได้จำนองที่ดิน อาคาร สิ่งปลูกสร้าง และเครื่องจักรบางส่วน มูลค่าสุทธิตามบัญชี ณ วันที่
31 ธันวาคม 2557 จำนวน 1,455 ล้านบาท
ไว้เป็นหลักทรัพย์ค้ำประกันวงเงินสินเชื่อกับสถาบันการเงิน

(2) บริษัทมีทรัพย์สินประเภทที่ดิน อาคารและโรงงานที่ไม่ได้ใช้ในการประกอบธุรกิจ
มีรายละเอียดดังนี้

+-------------------+-----------+-------+-------------+------+--------+
| ที่ตั้ง               | ลักษณะและ  | ลัก    | ภาระผูกพัน    | มูลค  |        |
|                   |           | ษณะกร |             | ่าสุทธิ |        |
|                   | ขนาดพื้นที่   | รมสิทธิ์ | ค้ำประกันเงินกู้ |      |        |
|                   |           |       |             | หลัง  |        |
|                   |           |       |             | หักค่า |        |
|                   |           |       |             | เสื่อม |        |
|                   |           |       |             | ราคา |        |
|                   |           |       |             |      |        |
|                   |           |       |             | (ล้าน |        |
|                   |           |       |             | บาท) |        |
|                   |           |       |             |      |        |
|                   |           |       |             | ปี    |        |
|                   |           |       |             | 2557 |        |
+===================+===========+=======+=============+======+========+
| 1. ท              |           |       |             |      |        |
| ี่ดินและส่วนปรับปรุงที่ดิน |           |       |             |      |        |
+-------------------+-----------+-------+-------------+------+--------+
| - เลขที่ 69, 69/1-3 | 41– 0–85  | เ     | ค้ำป         | 1    |        |
| หมู่ 10 ถนนฉลองกรุง  | ไร่        | จ้าของ | ระกันวงเงินสิน | 1.42 |        |
|                   |           |       | เชื่อที่ได้รับจาก |      |        |
| แขวงลำผักชี         | โฉนดเลขที่  |       | สถาบันการเงิน |      |        |
| เขตหนองจอก        | 5327-329, |       | ¹⁾          |      |        |
| จังหวัดกรุงเทพมหานคร |           |       |             |      |        |
|                   | 17        |       |             |      |        |
|                   | 285-17290 |       |             |      |        |
+-------------------+-----------+-------+-------------+------+--------+
| - ที่ดิน ตำบลทุ่งโพธิ์   | 80–3–55   | เ     | - ไม่มี -     | 1.72 |        |
| อำเภอนาดี          | ไร่        | จ้าของ |             |      |        |
| จังหวัดปราจีนบุรี      |           |       |             |      |        |
|                   | โฉนดเลขที่  |       |             |      |        |
|                   | 6060,     |       |             |      |        |
|                   | 6         |       |             |      |        |
|                   | 187-6191, |       |             |      |        |
|                   | 6193,     |       |             |      |        |
|                   | 6213      |       |             |      |        |
+-------------------+-----------+-------+-------------+------+--------+
| 2.                |           |       |             |      |        |
| อาคาร             |           |       |             |      |        |
| และส่วนปรับปรุงอาคาร |           |       |             |      |        |
+-------------------+-----------+-------+-------------+------+--------+
| - เลขที่ 69,69/1-3  | พื้นที่       | เ     | ค้ำป         | 3.26 |        |
| หมู่ 10 ถนนฉลองกรุง  | 13,505    | จ้าของ | ระกันวงเงินสิน |      |        |
|                   | ต.ร.ม.    |       | เชื่อที่ได้รับจาก |      |        |
| แขวงลำผักชี         |           |       | สถาบันการเงิน |      |        |
| เขตหนองจอก        |           |       | ¹⁾          |      |        |
| จังหวัดกรุงเทพมหานคร |           |       |             |      |        |
+-------------------+-----------+-------+-------------+------+--------+
| 3. เครื่องจักร       |           | เ     | ค้ำป         | -    |        |
|                   |           | จ้าของ | ระกันวงเงินสิน |      |        |
|                   |           |       | เชื่อที่ได้รับจาก |      |        |
|                   |           |       | สถาบันการเงิน |      |        |
|                   |           |       | (บางส่วน) ¹⁾ |      |        |
+-------------------+-----------+-------+-------------+------+--------+
| 4. อุปกรณ์โรงงาน    |           | เ     | - ไม่มี -     | -    |        |
|                   |           | จ้าของ |             |      |        |
+-------------------+-----------+-------+-------------+------+--------+
| รวม               |           |       |             | 1    |        |
|                   |           |       |             | 6.40 |        |
+-------------------+-----------+-------+-------------+------+--------+

¹⁾ บริษัท ได้จำนองที่ดิน อาคาร สิ่งปลูกสร้าง และเครื่องจักรบางส่วน มูลค่าสุทธิตามบัญชี ณ วันที่
31 ธันวาคม 2557 จำนวน 15 ล้านบาท
ไว้เป็นหลักทรัพย์ค้ำประกันวงเงินสินเชื่อกับสถาบันการเงิน

(3) สัญญาเช่า

-   สัญญาเช่าอาคารสำนักงานและที่ดิน “บริษัท”

+----+-------+--------+---------------+-----+------+-----+----------+
| ลำ | ที่ดิน / | คู่สัญญา  | สัญญา          | ระ  |      |     | พื้นที่      |
| ดับ | อา    |        |               | ยะเ |      |     |          |
|    | คารสำ |        |               | วลา |      |     |          |
|    | นักงาน |        |               | การ |      |     |          |
|    |       |        |               | เช่า |      |     |          |
+====+=======+========+===============+=====+======+=====+==========+
|    |       |        |               | จ   | ว    | ว   |          |
|    |       |        |               | ำนว | ันเริ่ม | ันสิ้น |          |
|    |       |        |               | นปีท | สัญญา | สุดส |          |
|    |       |        |               | ี่เช่า |      | ัญญา |          |
+----+-------+--------+---------------+-----+------+-----+----------+
| 1  | อาคาร | บริษัท   | สัญญาเช่าพื้นที่อา  | 3 ปี | 1    | 30  | ชั้น1 :    |
|    | พรีเมีย | พร     | คารพรีเมียร์เพลซ |     | ต    | กันย | 9.60     |
|    | ร์เพลซ | ีเมียร์เท | ชั้น 1 ชั้น 2     |     | ุลาคม | ายน | ตร.ม.    |
|    |       | คโนโลยี | และชั้น 3       |     | 2555 | 2   |          |
|    |       | จำกัด   |               |     |      | 558 | ชั้น2 :    |
|    |       | (      |               |     |      |     | 805.00   |
|    |       | มหาชน) |               |     |      |     | ตร.ม.    |
|    |       |        |               |     |      |     |          |
|    |       |        |               |     |      |     | ชั้น3 :    |
|    |       |        |               |     |      |     | 701.00   |
|    |       |        |               |     |      |     | ตร.ม.    |
|    |       |        |               |     |      |     |          |
|    |       |        |               |     |      |     | รวม      |
|    |       |        |               |     |      |     | 1,515.60 |
|    |       |        |               |     |      |     | ตร.ม.    |
+----+-------+--------+---------------+-----+------+-----+----------+
| 2  | อาคาร | บริษัท   | สัญญาบริก       | 3 ปี | 1    | 30  | ตามสัญญา  |
|    | พรีเมีย | พร     | ารสำหรับผู้เช่าอา |     | ต    | กันย | ลำดับที่ 1  |
|    | ร์เพลซ | ีเมียร์เท | คารพรีเมียร์เพลซ |     | ุลาคม | ายน |          |
|    |       | คโนโลยี | สำหร          |     | 2555 | 2   |          |
|    |       | จำกัด   | ับสัญญาเช่าลำดับที่ |     |      | 558 |          |
|    |       | (      | 1             |     |      |     |          |
|    |       | มหาชน) | ซ             |     |      |     |          |
|    |       |        | ึ่งเป็นสัญญาให้บริก |     |      |     |          |
|    |       |        | ารงานส่วนกลางข |     |      |     |          |
|    |       |        | องการเช่าอาคาร |     |      |     |          |
+----+-------+--------+---------------+-----+------+-----+----------+
| 3  | สำ    | นา     | สัญญา          | 3   | 1    | 31  | 2 งาน 47 |
|    | นักงาน | ยอภิชาติ | เช่าบ้านพร้อมที่ดิน |     | มก   | ธันว | 9/10     |
|    | ศูน    | พ      | อ.เมือง จ.ภูเก็ต |     | ราคม | าคม | ตร.ว.    |
|    | ย์ภูเก็ต | รหมเพ็ญ |               |     | 2558 | 2   |          |
|    |       |        |               |     |      | 560 |          |
+----+-------+--------+---------------+-----+------+-----+----------+
| 4  | สำ    | น      | สัญญาเช่า       | 3   | 1    | 31  | 250      |
|    | นักงาน | างพรรณี | พื้นที่อาคารพาณิชย์ |     | พฤศจ | ตุล  | ตร.ว.    |
|    | ศูนย์เช | พัวพ    | 3 ชั้นครึ่ง       |     | ิกายน | าคม |          |
|    | ียงใหม่ | รสวรรค์ | อ.เมือง        |     | 2556 | 2   |          |
|    |       |        | จ.เชียงใหม่     |     |      | 559 |          |
|    |       |        | รวมทั้งที่ดินว่างเป |     |      |     |          |
|    |       |        | ล่าด้านหลังอาคาร |     |      |     |          |
|    |       |        | 250 ตารางวา   |     |      |     |          |
+----+-------+--------+---------------+-----+------+-----+----------+
| 5  | สำ    | นาง    | สัญญาเช่าที่ดิน    | 3   | 1    | 31  | 267      |
|    | นักงาน | สาวมยุรี | อ.หาดใหญ่      |     | มก   | ธันว | ตร.ว.    |
|    | ศูนย์ห  | เจริญ   | จ.สงขลา       |     | ราคม | าคม |          |
|    | าดใหญ่ |        |               |     | 2558 | 2   |          |
|    |       |        |               |     |      | 560 |          |
+----+-------+--------+---------------+-----+------+-----+----------+
| 6  | สำ    | นา     | สัญญา          | 1   | 1    | 30  | 75 ตร.ว. |
|    | นักงาน | ยอภิชาติ | เช่าที่ดินว่างเปล่า |     | ต    | กันย |          |
|    | ศูนย์ข  | ศรีสวัสดิ์ | อ.เมือง        |     | ุลาคม | ายน |          |
|    | อนแก่น |        | จ.ขอนแก่น      |     | 2557 | 2   |          |
|    |       |        |               |     |      | 558 |          |
+----+-------+--------+---------------+-----+------+-----+----------+
| 7  | สำ    | น      | สัญญาเช่า       | 1   | 1    | 31  | -        |
|    | นักงาน | างอิสรีย์ | พื้นที่อาคารพาณิชย์ |     | เม   | มีน  |          |
|    | ศูนย์ข  |        |               |     | ษายน | าคม |          |
|    | อนแก่น | เค     | อ.เมือง        |     | 2557 |     |          |
|    |       | รือศิริกุล | จ.ขอนแก่น      |     |      | 2   |          |
|    |       |        |               |     |      | 558 |          |
+----+-------+--------+---------------+-----+------+-----+----------+

-   สัญญาเช่าอาคารสำนักงาน “บริษัท พรีเมียร์ โฮม แอพพลายแอนซ์ จำกัด”

+----+-------+--------+----------------+-----+------+------+--------+
| ลำ | ที่ดิน / | คู่สัญญา  | สัญญา           | ระ  |      |      | พื้นที่    |
| ดับ | อา    |        |                | ยะเ |      |      |        |
|    | คารสำ |        |                | วลา |      |      |        |
|    | นักงาน |        |                | การ |      |      |        |
|    |       |        |                | เช่า |      |      |        |
+====+=======+========+================+=====+======+======+========+
|    |       |        |                | จ   | ว    | วัน   |        |
|    |       |        |                | ำนว | ันเริ่ม | สิ้นสุด |        |
|    |       |        |                | นปีท | สัญญา | สัญญา |        |
|    |       |        |                | ี่เช่า |      |      |        |
+----+-------+--------+----------------+-----+------+------+--------+
| 1  | อาคา  | บริษัท   | สัญญาเช         | 3   | 1    | 31   | 253.35 |
|    | รพรีเม | เสรี    | ่าพื้นที่อาคารพรีเมีย |     | มก   |      | ตร.ม.  |
|    | ียร์คอร | พร็อพ   | ร์คอร์เปอเรทปาร์ค |     | ราคม | ธัน   |        |
|    | ์เปอเร | เพอร์ตี้ส์ | ชั้น 3B          |     | 2555 | วาคม |        |
|    | ทปาร์ค | โฮลดิ้ง  |                |     |      | 2557 |        |
|    |       | จำกัด   |                |     |      |      |        |
+----+-------+--------+----------------+-----+------+------+--------+
| 2  | อาคา  | บริษัท   | สัญญาค่าต        | 3   | 1    | 31   | ต      |
|    | รพรีเม | เสรี    | อบแทนสิทธิการเช่า |     | มก   |      | ามสัญญา |
|    | ียร์คอร | พร็อพ   | (พื้นที่อาคารพรีเมีย |     | ราคม | ธัน   | ลำดับที่  |
|    | ์เปอเร | เพอร์ตี้ส์ | ร์คอร์ปอเรทปาร์ค) |     | 2555 | วาคม | 1      |
|    | ทปาร์ค | โฮลดิ้ง  | เป็น            |     |      | 2557 |        |
|    |       | จำกัด   | สัญญาเช่าต่อเนื่องจ |     |      |      |        |
|    |       |        | ากสัญญาเช่าลำดับที่ |     |      |      |        |
|    |       |        | 1              |     |      |      |        |
+----+-------+--------+----------------+-----+------+------+--------+
| 3  | อาคา  | บริษัท   | สัญญาบริการสำหรับ | 3   | 1    | 31   | ต      |
|    | รพรีเม | เสรี    | ผู้เช่าอาคารพรีเมีย |     | มก   |      | ามสัญญา |
|    | ียร์คอร | พร็อพ   | ร์คอร์เปอเรทปาร์ค |     | ราคม | ธัน   | ลำดับที่  |
|    | ์เปอเร | เพอร์ตี้ส์ | สำห            |     | 2555 | วาคม | 1      |
|    | ทปาร์ค | โฮลดิ้ง  | รับสัญญาเช่าลำดับที่ |     |      | 2557 |        |
|    |       | จำกัด   | 1              |     |      |      |        |
|    |       |        | ซึ่งเป็นสัญญาให้บ   |     |      |      |        |
|    |       |        | ริการงานส่วนกลาง |     |      |      |        |
|    |       |        | ของการเช่าอาคาร |     |      |      |        |
+----+-------+--------+----------------+-----+------+------+--------+

-   สัญญาเช่าอาคารสำนักงาน “บริษัท อินฟินิท กรีน จำกัด”

+----+-------+--------+----------------+-----+------+------+--------+
| ลำ | ที่ดิน / | คู่สัญญา  | สัญญา           | ระ  |      |      | พื้นที่    |
| ดับ | อา    |        |                | ยะเ |      |      |        |
|    | คารสำ |        |                | วลา |      |      |        |
|    | นักงาน |        |                | การ |      |      |        |
|    |       |        |                | เช่า |      |      |        |
+====+=======+========+================+=====+======+======+========+
|    |       |        |                | จ   | ว    | วัน   |        |
|    |       |        |                | ำนว | ันเริ่ม | สิ้นสุด |        |
|    |       |        |                | นปีท | สัญญา | สัญญา |        |
|    |       |        |                | ี่เช่า |      |      |        |
+----+-------+--------+----------------+-----+------+------+--------+
| 1  | อาคาร | บริษัท   | สัญญาเช่าพื้นที่อ    | 3   | 1    | 30   | 130.74 |
|    | พรีเมีย | พรีเมียร์ | าคารพรีเมียร์เพลซ |     | ต    |      | ตร.ม.  |
|    | ร์เพลซ | เท     | ชั้น 2A          |     | ุลาคม | กัน   |        |
|    |       | คโนโลยี |                |     | 2555 | ยายน |        |
|    |       | จำกัด   |                |     |      | 2558 |        |
|    |       | (      |                |     |      |      |        |
|    |       | มหาชน) |                |     |      |      |        |
+----+-------+--------+----------------+-----+------+------+--------+

(4) สินทรัพย์ไม่มีตัวตน

เครื่องหมายการค้า

บริษัทและบริษัทย่อย มีเครื่องหมายการค้าที่จดทะเบียนกับกรมทรัพย์สินทางปัญญา
กระทรวงพาณิชย์และปัจจุบันยังคงใช้อยู่ จำนวน 8 เครื่องหมาย
การจดทะเบียนเครื่องหมายการค้ามีอายุ 10 ปี นับตั้งแต่วันที่จดทะเบียนและอาจต่ออายุสัญญาได้ทุกๆ
10 ปี ซึ่งที่ผ่านมา บริษัทและบริษัทย่อยได้ต่ออายุมาโดยตลอด

ในปี 2557 บริษัทได้นำเครื่องหมายการค้าไปจดทะเบียนเพิ่มในกลุ่มประเทศอาเซียน 6ประเทศ
ซึ่งปัจจุบันได้ดำเนินการจดทะเบียนเสร็จแล้ว 1ประเทศ คือ ประเทศฟิลิปปินส์
ส่วนที่เหลืออยู่ระหว่างดำเนินการจดทะเบียน

4.2 นโยบายการลงทุน

นอกจากบริษัทย่อยที่มีอยู่ในปัจจุบันแล้ว บริษัทยังไม่มีนโยบายที่จะลงทุนเพิ่มเติมในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2557
บริษัทไม่มีข้อพิพาททางกฎหมายซึ่งบริษัทเป็นคู่ความหรือเป็นคู่กรณีที่อาจก่อให้เกิดผลเสียหายต่อบริษัทสูงกว่าร้อยละ
5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจของบริษัทอย่างมีนัยสำคัญ

6. ข้อมูลทั่วไปและข้อมูลสำคัญอื่น

1.  ข้อมูลทั่วไป

บริษัท : บริษัท พรีเมียร์ โพรดักส์ จำกัด (มหาชน) (บริษัท)

ลักษณะการประกอบธุรกิจ : บริษัทเป็นผู้ผลิตและจัดจำหน่ายผลิตภัณฑ์เพื่อสิ่งแวดล้อม
ที่เกี่ยวกับระบบบำบัดน้ำเสียและระบบสำรองน้ำ ผลิตภัณฑ์วัสดุก่อสร้างและอุตสาหกรรม

สถานที่ตั้งสำนักงานใหญ่ : เลขที่ 2 พรีเมียร์เพลซ ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

ที่ตั้งโรงงาน : เลขที่ 454 หมู่ 9 ถนนกบินทร์บุรี-นครราชสีมา กม. 12 ตำบลหนองกี่
อำเภอกบินทร์บุรี จังหวัดปราจีนบุรี 25110

เลขทะเบียนบริษัท : 0107555000309

Home Page : www.premier-products.co.th

โทรศัพท์ : 0-2301-2100-1

โทรสาร : 0-2398-1301

ทุนจดทะเบียน : 300,000,000 บาท

จำนวนหุ้นสามัญที่ออก : 300,000,000 หุ้น

จำหน่ายแล้ว

งานเลขานุการบริษัท

โทรศัพท์ : 0-2301-1569

โทรสาร : 0-2748-2063

E-mail : Teerapol@pfc.premier.co.th

นักลงทุนสัมพันธ์

โทรศัพท์ : 0-2301-1550

โทรสาร : 0-2398-1188

E-mail : ircontact@pp.premier.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

บริษัท : บริษัท พรีเมียร์ โฮม แอพพลายแอนซ์ จำกัด (“PHA”)

ลักษณะการประกอบธุรกิจ :
บริษัทเป็นผู้จัดจำหน่ายผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน

สถานที่ตั้งสำนักงานใหญ่ : เลขที่ 1 พรีเมียร์คอร์ปอเรทปาร์ค ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

เลขที่ทะเบียนบริษัท : 0105547029580

Home Page : -

โทรศัพท์ : 0-2301-1000

โทรสาร : 0-2301-1722

ทุนจดทะเบียน : 1,000,000 บาท

จำนวนหุ้นสามัญที่ออก : 10,000 หุ้น

จำหน่ายแล้ว

จำนวนหุ้นที่บริษัทถืออยู่ : 9,997 หุ้น

บริษัท : บริษัท อินฟินิท กรีน จำกัด (“IGC”)

ลักษณะการประกอบธุรกิจ :
บริษัทเป็นผู้ผลิตไฟฟ้าจากพลังงานแสงอาทิตย์ซึ่งจัดอยู่ในประเภทผู้ผลิตไฟฟ้าเอกชนรายเล็กมาก
(Very Small Power Producer)

สถานที่ตั้งสำนักงานใหญ่ : เลขที่ 133/1 หมู่ที่ 4 ตำบลท่ามะปราง อำเภอแก่งคอย จังหวัดสระบุรี
18110

สำนักงานสาขา : เลขที่ 2 พรีเมียร์เพลซ ชั้นที่ 2 โซนเอ ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

ที่ตั้งโรงงาน (1) : เลขที่ 133/1 หมู่ที่ 4 ตำบลท่ามะปราง อำเภอแก่งคอย จังหวัดสระบุรี
18110

ที่ตั้งโรงงาน (2) : เลขที่ 114 หมู่ที่ 1 ตำบลชำผักแพว อำเภอแก่งคอย จังหวัดสระบุรี 18110

ที่ตั้งโรงงาน (3) : เลขที่ 63 หมู่ที่ 3 ตำบลห้วยแห้ง อำเภอแก่งคอย จังหวัดสระบุรี 18110

เลขที่ทะเบียนบริษัท : 0105551131521

Home Page : -

โทรศัพท์ : 036-247-200 , 02-301-1586

โทรสาร : 036-247-203

ทุนจดทะเบียน : 600,000,000 บาท

จำนวนหุ้นสามัญที่ออก : 60,000,000 หุ้น

จำหน่ายแล้ว

จำนวนหุ้นที่บริษัทถืออยู่ : 45,358,983 หุ้น

บริษัท : บริษัท พีพี วินด์ เอ็นเนอร์จี จำกัด (“PPW”)

ลักษณะการประกอบธุรกิจ : บริษัทเป็นผู้ผลิตและจำหน่ายกระแสไฟฟ้าจากพลังงานลม

สถานที่ตั้งสำนักงานใหญ่ : เลขที่ 2 พรีเมียร์เพลซ ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

เลขที่ทะเบียนบริษัท : 0105556141117

Home Page : -

โทรศัพท์ : 0-2301-1586

โทรสาร : 0-2301-2491

ทุนจดทะเบียน : 5,000,000 บาท

จำนวนหุ้นสามัญที่ออก : 500,000 หุ้น

จำหน่ายแล้ว

จำนวนหุ้นที่บริษัทถืออยู่ : 399,998 หุ้น

บุคคลอ้างอิงอื่นๆ

  1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ 0-2229-2800

โทรสาร 0-2359-1259

TSD Call Center 0-2229-2888

Website : http://www.tsd.co.th

E-mail : TSDCallCenter@set.or.th

2) ผู้แทนผู้ถือหุ้นกู้

-ไม่มี-

3) ผู้สอบบัญชีประจำปี 2557

  นางชลรส สันติอัศวราภรณ์ ผู้สอบบัญชีเลขที่ 4523 หรือ

  นายณรงค์ พันตาวงษ์ ผู้สอบบัญชีเลขที่ 3315 หรือ

  นางสาวสุพรรณี ตริยานันทกุล ผู้สอบบัญชีเลขที่ 4498

  บริษัทสำนักงาน อีวาย จำกัด

  อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ กรุงเทพฯ 10110

  โทรศัพท์ 0-2264-0777, 0-2261-9190

  โทรสาร 0-2264-0789-90, 0-2661-9192

  4) ที่ปรึกษาทางการเงิน

  -ไม่มี-

  5) ที่ปรึกษากฎหมาย

  -ไม่มี-

  6) ที่ปรึกษาหรือผู้จัดการภายใต้สัญญาการจัดการ

  สัญญาว่าจ้างบริหารและให้คำปรึกษาธุรกิจ

  บริษัท พรีเมียร์ ฟิชชั่น แคปปิตอล จำกัด

  เลขที่ 1 พรีเมียร์คอร์ปอเรทปาร์ค ซอยพรีเมียร์ 2 ถนนศรีนครินทร์

  แขวงหนองบอน เขตประเวศ กรุงเทพมหานคร 10250

  โทรศัพท์ 0-2301-1000

  โทรสาร 0-2398-1188